title: Sklep Komisije (EU) 2021/476 z dne 16. marca 2021 o določitvi meril za podelitev znaka EU za okolje trdim oblogam (notificirano pod dokumentarno številko C(2021) 1579) (Besedilo velja za EGP)

text:
                  22.3.2021

                  SL

                  Uradni list Evropske unije

                  L 99/37

         SKLEP KOMISIJE (EU) 2021/476
         z dne 16. marca 2021
         o določitvi meril za podelitev znaka EU za okolje trdim oblogam

               (notificirano pod dokumentarno številko C(2021) 1579)

         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
         po posvetovanju z Odborom Evropske unije za znak za okolje,
         ob upoštevanju naslednjega:

                     (1)

                     V skladu z Uredbo (ES) št. 66/2010 se lahko znak EU za okolje podeli proizvodom z manjšim vplivom na okolje v njihovem celotnem življenjskem krogu.

                     (2)

                     Uredba (ES) št. 66/2010 določa, da se uvedejo posebna merila za podelitev znaka EU za okolje glede na skupine proizvodov.

                     (3)

                     Z Odločbo Komisije 2009/607/ES (2) so bila določena merila ter povezane zahteve za ocenjevanje in preverjanje za skupino proizvodov „trde obloge“. Obdobje veljavnosti navedenih meril in zahtev je bilo s Sklepom Komisije (EU) 2017/2076 (3) podaljšano do 30. junija 2021.

                     (4)

                     Da bi se dobra praksa bolj izrazila na trgu za to razširjeno skupino proizvodov in bi se upoštevale inovacije, uvedene v vmesnem obdobju, je primerno določiti nov sklop meril za „trde obloge“.

                     (5)

                     Pri preverjanju ustreznosti znaka EU za okolje (4) z dne 30. junija 2017, v okviru katerega je bilo pregledano izvajanje Uredbe (ES) št. 66/2010, je bilo ugotovljeno, da je treba oblikovati bolj strateški pristop za znak EU za okolje, vključno z združevanjem tesno povezanih skupin proizvodov, kadar je to ustrezno.

                     (6)

                     V skladu z navedenimi sklepi in po posvetovanju z Odborom Evropske unije za znak za okolje (EUEB) je primerno spremeniti merila za skupino proizvodov „trde obloge“ in razširiti njeno področje uporabe na druge proizvode, ki se uporabljajo za podobne osnovne namene, so izdelani iz istih materialov in za katere obstaja zanimanje na trgu.

                     (7)

                     V novem akcijskem načrtu za krožno gospodarstvo za čistejšo in konkurenčnejšo Evropo (5), sprejetem 11. marca 2020, je navedeno, da bodo v merila za podelitev znaka EU za okolje bolj sistematično vključene zahteve glede trajnosti, možnosti recikliranja in vsebnosti recikliranih materialov.

                     (8)

                     Pri proizvodnji proizvodov iz naravnega kamna in montažnih betonskih proizvodov je precejšen delež vplivov na okolje povezan s specifičnimi akterji v dobavni verigi, ki zdaj nimajo nobene neposredne motivacije za upoštevanje meril za podelitev znaka EU za okolje ali pa je ta majhna. Po posvetovanju z EUEB je primerno dovoliti, da se znak EU za okolje podeli tudi vmesnim proizvodom za trgovanje med podjetji v sektorju proizvodov iz naravnega kamna (tj. blokom rezanega naravnega kamna, ki se proizvajajo v kamnolomih) in sektorju montažnih betonskih proizvodov (tj. hidravličnim vezivom, ki se proizvajajo v pečeh, ali alternativnim cementom). To bo tudi pristojnim organom olajšalo ocenjevanje in preverjanje v primeru prodaje takih vmesnih proizvodov imetnikom licence za uporabo znaka EU za okolje.

                     (9)

                     Po posvetovanju z EUEB je primerno uvesti obvezne in neobvezne zahteve na podlagi meril ter sistem točkovanja. Točke se lahko podelijo v primeru skladnosti z neobveznimi zahtevami ali glede na to, koliko vlagatelj preseže skladnost z nekaterimi obveznimi zahtevami. Da se proizvodu podeli znak EU za okolje, mora izpolnjevati vse obvezne zahteve in doseči najmanjše skupno število točk.

                     (10)

                     Sistem točkovanja ponuja prožnejši pristop k pridobitvi znaka EU za okolje za okoljsko najuspešnejše trde obloge na trgu, omogoča uporabo boljšega ponderiranja meril, povezanih z najpomembnejšimi vplivi proizvoda na okolje, ter spodbuja in priznava stalno okoljsko izboljševanje pri imetnikih licenc.

                     (11)

                     Namen meril za podelitev znaka EU za okolje trdim oblogam je zlasti spodbujati proizvode, ki imajo manjši vpliv na okolje v svojem življenjskem krogu ter se proizvajajo z energijsko učinkovitimi postopki in učinkovitimi materiali, nižjimi emisijami v zrak in manjšo porabo vode. Ob upoštevanju prizadevanj za podnebno nevtralnost in razogljičenje industrije Unije so bile določene mejne vrednosti za emisije CO2 iz proizvodnih procesov za procese izgorevanja, uporaba električne energije iz obnovljivih virov in izračun ogljičnega odtisa pa se spodbujata s podelitvijo točk. Da bi se prispevalo k prehodu na bolj krožno gospodarstvo, so z merili določene obvezne zahteve glede ponovne uporabe odpadkov, nastalih v procesu, poleg tega pa se z njimi spodbuja vključevanje recikliranih/sekundarnih materialov, kadar je ustrezno.

                     (12)

                     Merila za podelitev znaka EU za okolje ter povezane zahteve za ocenjevanje in preverjanje za skupino proizvodov bi morali ostati veljavni do 31. decembra 2028 ob upoštevanju inovacijskega cikla za to skupino proizvodov.

                     (13)

                     Zaradi pravne varnosti bi bilo treba Odločbo 2009/607/ES razveljaviti.

                     (14)

                     Proizvajalcem, ki so za svoje proizvode pridobili znak EU za okolje za trde obloge na podlagi meril iz Odločbe 2009/607/ES, bi bilo treba omogočiti prehodno obdobje, da bodo imeli dovolj časa za prilagoditev svojih proizvodov, da bodo izpolnjevali nova merila in zahteve. V omejenem obdobju po sprejetju tega sklepa bi morali imeti proizvajalci možnost, da predložijo vloge na podlagi meril, določenih v Odločbi 2009/607/ES, ali novih meril, določenih v tem sklepu. Licence za uporabo znaka EU za okolje, podeljene na podlagi meril iz stare odločbe, se lahko uporabljajo 12 mesecev od datuma sprejetja tega sklepa.

                     (15)

                     Ukrepi iz tega sklepa so v skladu z mnenjem odbora, ustanovljenega s členom 16 Uredbe (ES) št. 66/2010 –

               SPREJELA NASLEDNJI SKLEP:

            Člen 1

               1.   Skupina proizvodov „trde obloge“ zajema talne ploščice, stenske ploščice, strešnike, bloke, plošče, panele, tlakovce, robnike, mizne plošče, kopalniške pulte in kuhinjske pulte za notranjo ali zunanjo uporabo.

               2.   Skupina proizvodov „trde obloge“ ne vključuje:

                           (a)

                           ognjeodporne keramike, tehnične keramike, keramičnih cevi, keramične namizne posode, keramičnih okrasnih proizvodov ali keramičnih sanitarnih proizvodov;

                           (b)

                           zidakov, opredeljenih v standardih serije EN 771;

                           (c)

                           strešne opeke iz gline in fazonskih kosov, opredeljenih v standardu EN 1304;

                           (d)

                           armiranih montažnih betonskih proizvodov;

                           (e)

                           pomožnih izdelkov, povezanih z montažo in nameščanjem trdih oblog, kot so injekcijske mase, lepila, mehanska pritrdilna sredstva in podložni materiali.

               3.   Trde obloge so izdelane iz enega od naslednjih materialov:

                           (a)

                           naravnega kamna (imenovanega rezani kamen);

                           (b)

                           aglomeriranega kamna na osnovi veziv iz smole;

                           (c)

                           keramike ali žgane gline;

                           (d)

                           montažnih betonskih proizvodov ali stisnjene zemlje na osnovi hidravličnih veziv ali alternativnih cementov.

            Člen 2
            V tem sklepu se uporabljajo naslednje opredelitve pojmov:

                        (1)

                        „aglomerirani kamen“ pomeni industrijski proizvod iz mešanice agregatov različnih velikosti in narav (na splošno iz naravnega kamna), ki se občasno meša z drugimi združljivimi materiali, dodatki in vezivom iz smole;

                        (2)

                        „alternativni cement“ pomeni kateri koli cement, ki ne izpolnjuje zahtev glede sestave za običajne cemente, opredeljenih v standardu EN 197-1 (6), vključno s cementi z zelo majhno vsebnostjo klinkerja portlandskega cementa ter alkalno aktiviranimi cementi in geopolimeri, ki morda sploh ne vsebujejo klinkerja portlandskega cementa;

                        (3)

                        „keramika“ pomeni material na osnovi glinenih materialov ali drugih nekovinskih anorganskih materialov, katerega značilne lastnosti visoka trdnost, odpornost proti obrabi, dolga življenjska doba, kemijska nereaktivnost, nestrupenost ter odpornost proti vročini in ognju so rezultat natančno optimiziranega časa, temperature in transformacije med postopkom žganja v peči;

                        (4)

                        „bloki stisnjene zemlje“ pomeni proizvode z rednimi in preverjenimi lastnostmi, pridobljene s statičnim ali dinamičnim stiskanjem zemlje v vlažnem stanju, ki mu sledi takojšnje razkalupljanje, in katerih enotnost v vlažnem in suhem stanju je rezultat frakcije gline v zemlji, izboljša pa se lahko z uporabo aditivov;

                        (5)

                        „žgana glina“ pomeni material, proizveden predvsem iz gline ali drugih glinastih materialov z oblikovanjem (iztiskanjem in/ali stiskanjem), sušenjem in žganjem pripravljene gline z aditivi ali brez njih;

                        (6)

                        „talna ploščica“ pomeni ravno ploščico, običajno kvadratne ali pravokotne oblike s standardiziranimi razponi dimenzij, ki se lahko oblikuje z iztiskanjem, neposrednim oblikovanjem v kalupu ali izrezovanjem iz večjih plošč, in ko se take ploščice položijo druga ob drugo, tvorijo prekrivno plast notranjih ali zunanjih talnih struktur, ki je običajno predvidena za vizualni ali fizični stik z uporabniki talne površine;

                        (7)

                        „hidravlično vezivo“ pomeni običajen cement ali hidravlično apno, tj. fino mlet anorganski material, iz katerega se po mešanju z vodo pridobi masa, ki se veže in strdi z reakcijami in postopki vlaženja ter ki po strditvi ohrani svojo trdnost in stabilnost tudi pod vodo. Običajni cementi morajo spadati v enega od 27 razredov cementov, opredeljenih v standardu EN 197-1, hidravlična apna po morajo izpolnjevati zahteve, opredeljene v standardu EN 459-1 (7) za naravna hidravlična apna, formulirana apna ali hidravlična apna;

                        (8)

                        „robnik“ pomeni ravne ali upognjene enote s standardnimi razponi dimenzij, ki je lahko na prednjem robu utorjen ali gladek in katerega glavni namen je ločiti površine na istih ali različnih višinah, na primer kot rob ceste ali pešpoti;

                        (9)

                        „kuhinjski pult“ pomeni delovno površino, ki je oblikovana neposredno v kalupu ali izrezana iz večjih plošč in pritrjena na konstrukcijo bodisi mehansko bodisi s specifičnimi lepili ter ki se uporablja predvsem za pripravo hrane;

                        (10)

                        „proizvod iz naravnega kamna“ in „rezani kamen“ pomenita kose naravnega kamna, pri čemer so proizvodi iz naravnega kamna rezani in končno obdelani v obratu za pretvorbo tako, da so določenih velikosti in oblik ter imajo določene površinske lastnosti, rezani kamen pa je vmesni vhodni material za obrat za pretvorbo, sestavljen iz velikih blokov ali plošč naravnega kamna, pridobljenih z lomljenjem;

                        (11)

                        „tlakovec“ pomeni enoto s standardiziranimi razponi dimenzij, ki je pravokotne ali druge oblike, zaradi česar jo je mogoče polagati v ponavljajočem se vzorcu za prekrivanje prožnih ali togih tlakov, pri čemer se lahko povezuje z malto, lepili ali pritrdilnimi mehanizmi;

                        (12)

                        „montažni betonski proizvodi“ pomeni betonske proizvode, proizvedene v skladu s specifičnimi standardi za proizvode na kraju, ki ni končni namembni kraj uporabe, pri čemer so proizvodi med proizvodnjo zaščiteni pred neugodnimi vremenskimi razmerami in za katere se uporablja industrijski proces v tovarniškem sistemu kontrole proizvodnje z možnostjo razvrščanja pred dobavo, vključno z eno- ali dvoplastnimi teraco ploščami v skladu s standardoma EN 13748-1:2004 in 13748-2:2004 (8);

                        (13)

                        „strešnik“ pomeni proizvod za nezvezno polaganje na poševne strehe;

                        (14)

                        „mizna plošča“ pomeni zgornji del mize, ki je oblikovan neposredno v kalupu ali izrezan iz večjih plošč in pritrjen na konstrukcijo mize bodisi mehansko bodisi s specifičnimi lepili ter ki se uporablja predvsem kot površina, za katero se lahko uporabniki odpočijejo, sedijo, jedo, se učijo ali delajo, ter je predvidena za notranjo ali zunanjo uporabo v gospodinjstvu ali drugem okolju;

                        (15)

                        „kopalniški pult“ pomeni površino, ki je oblikovana neposredno v kalupu ali izrezana iz večjih plošč in pritrjena na konstrukcijo bodisi mehansko bodisi s specifičnimi lepili ter ki se uporablja predvsem v kopalnicah v gospodinjstvih in drugih kopalnicah ali podobnih prostorih, kjer se redno izvajajo osebne higienske prakse (npr. območje škropljenja);

                        (16)

                        „stenska ploščica“ pomeni tanko ploščico, običajno kvadratne ali pravokotne oblike s standardiziranimi razponi dimenzij, ki se lahko oblikuje z iztiskanjem, neposrednim oblikovanjem v kalupu ali izrezovanjem iz večjih plošč, in ko se take ploščice položijo druga ob drugo, tvorijo prekrivno plast notranjih ali zunanjih stenskih struktur, ki je običajno predvidena za vizualni ali fizični stik z mimoidočimi.

            Člen 3
            Proizvodu se podeli znak EU za okolje v skladu z Uredbo (ES) št. 66/2010 za skupino proizvodov „trde obloge“, če ustreza opredelitvi navedene skupine proizvodov iz člena 1 tega sklepa, izpolnjuje vse obvezne zahteve na podlagi meril in pridobi vsaj zahtevano najmanjše število točk, kot je določeno v Prilogi k temu sklepu.

            Člen 4
            Merila za podelitev znaka EU za okolje za skupino proizvodov „trde obloge“ ter povezane zahteve za ocenjevanje in preverjanje veljajo do 31. decembra 2028.

            Člen 5
            Za upravne namene se skupini proizvodov „trde obloge“ dodeli številčna oznaka „021“.

            Člen 6
            Odločba 2009/607/ES se razveljavi.

            Člen 7

               1.   Ne glede na člen 6 se vloge za podelitev znaka EU za okolje za skupino proizvodov „trde obloge“, kot je opredeljena v Odločbi Komisije 2009/607/ES, ki so bile vložene pred datumom sprejetja tega sklepa, ocenijo v skladu s pogoji iz Odločbe 2009/607/ES.

               2.   Vloge za podelitev znaka EU za okolje proizvodom iz skupine proizvodov „trde obloge“, ki so bile vložene na datum sprejetja tega sklepa ali v dveh mesecih od tega datuma, se lahko pripravijo na podlagi meril iz tega sklepa ali meril iz Odločbe 2009/607/ES za skupino proizvodov „trde obloge“. Navedene vloge se ocenijo v skladu z merili, na podlagi katerih so pripravljene.

               3.   Licence za uporabo znaka EU za okolje, podeljene na podlagi vloge, ocenjene v skladu z merili iz Odločbe 2009/607/ES, se lahko uporabljajo 12 mesecev od datuma sprejetja tega sklepa.

            Člen 8
            Ta sklep je naslovljen na države članice.

            V Bruslju, 16. marca 2021

                  Za Komisijo

               Virginijus SINKEVIČIUS

                  Član Komisije

            (1)  UL L 27, 30.1.2010, str. 1.

            (2)  Odločba Komisije 2009/607/ES z dne 9. julija 2009 o določitvi okoljskih meril za podeljevanje znaka Skupnosti za okolje trdim oblogam (UL L 208, 12.8.2009, str. 21).

            (3)  Sklep Komisije (EU) 2017/2076 z dne 7. novembra 2017 o spremembi Odločbe 2009/607/ES v zvezi z obdobjem veljavnosti okoljskih meril za podeljevanje znaka EU za okolje trdim oblogam (UL L 295, 14.11.2017, str. 74).

            (4)  Poročilo Komisije Evropskemu parlamentu in Svetu o pregledu izvajanja Uredbe (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) ter Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (COM(2017) 355 final).

            (5)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Novi akcijski načrt za krožno gospodarstvo: Za čistejšo in konkurenčnejšo Evropo (COM(2020) 98 final).

            (6)  EN 197-1:2011. Cement – 1. del: Sestava, specifikacije in merila skladnosti za običajne cemente.

            (7)  EN 459-1:2015. Gradbeno apno – 1. del: Opredelitve, specifikacije in merila skladnosti.

            (8)  EN 13748-1:2004: Teraco plošče – 1. del: Teraco plošče za notranjo rabo, in EN 13748-2:2004: Teraco plošče – 2. del: Teraco plošče za zunanjo rabo.

            PRILOGA
            Merila za podelitev znaka EU za okolje trdim oblogam

               OKVIR

               Cilji meril

            Merila za podelitev znaka EU za okolje so namenjena najboljšim trdim oblogam na trgu z vidika okoljske uspešnosti. Osredotočajo se na glavne vplive na okolje, povezane z življenjskim krogom teh proizvodov, in spodbujajo vidike krožnega gospodarstva.
            Kjer je ustrezno, so cilji meril zlasti: (i) spodbujati energijsko učinkovite proizvodne postopke; (ii) zmanjšati emisije, ki prispevajo h globalnemu segrevanju (CO2), zakisljevanju (SOx in NOx), evtrofikaciji (NOx), potencialu fotokemične oksidacije (prah, NOx in hlapne organske spojine) in toksičnosti za ljudi (prah in hlapne organske spojine); (iii) spodbujati proizvodne procese z učinkovito rabo vode in (iv) spodbujati proizvode, za katere je značilna učinkovita raba materialov.
            V ta namen merila:

                        —

                        določajo največje mejne vrednosti za specifično porabo energije, pri kateri je mogoče opredeliti merila uspešnosti, in zahteve glede načrtov za zmanjšanje porabe energije v primerih, ko meril uspešnosti ni mogoče opredeliti,

                        —

                        priznavajo in nagrajujejo uporabo energije iz obnovljivih virov,

                        —

                        določajo specifične mejne vrednosti za emisije CO2, SOx, NOx in prahu pri procesih, pri katerih izgorevajo goriva,

                        —

                        določajo zahteve glede upravljanja v skladu z dobrimi praksami za procese, pri katerih prah prihaja iz razpršenih virov,

                        —

                        določajo zahteve za ponovno uporabo tehnološke odpadne vode ali mejne vrednosti za specifične stopnje porabe vode, kadar je ustrezno,

                        —

                        določajo zahteve za minimalno ponovno uporabo odpadkov, nastalih v procesu, in nagrajujejo vključevanje vsebine, pridobljene iz recikliranih ali sekundarnih materialov, kadar je ustrezno.

                  Z določitvijo zahtev glede primernosti za uporabo se obravnava pomen izbire pravilnega razreda zmogljivosti in dimenzij trdih oblog glede na predvideno uporabo. Z določitvijo zahtev glede informacij za uporabnike se obravnava pomen pravilnega polaganja in vzdrževanja trdih oblog za vplive v življenjskem krogu.
            Zaradi raznovrstnosti materialov in povezanih proizvodnih procesov za proizvode, ki so vključeni na področje uporabe, merila za podelitev znaka EU za okolje „trdim oblogam“ zajemajo skupna merila za vse proizvode in specifična merila za proizvode, ki se nanašajo neposredno na povezani proizvodni proces.
            Merila za podelitev znaka EU za okolje za „trde obloge“ vključujejo obvezna in neobvezna merila. Točke se podelijo, če so presežene minimalne obvezne zahteve ali izpolnjena neobvezna merila.
            Za podelitev znaka EU za okolje specifičnemu proizvodu morajo vlagatelji izpolniti vse obvezne zahteve in doseči najmanjše število točk, ki se zahteva za navedeni proizvod. Merila so naslednja:

               Preglednica 1

               Pregled veljavnih meril glede na specifični proizvod (nekateri od dolgih naslovov meril so bili skrajšani):

                                    1.

                                    Skupna merila za vse trde obloge

                                    1.1

                                    Pridobivanje industrijskih mineralnih surovin in mineralnih surovin za gradbeništvo

                                    1.2

                                    Omejene snovi

                                    1.3

                                    Emisije hlapnih organskih spojin

                                    1.4

                                    Primernost za uporabo

                                    1.5

                                    Informacije za uporabnike

                                    1.6

                                    Informacije na znaku EU za okolje

                                    1.7

                                    Sistem okoljskega ravnanja (neobvezno)

                           Specifična merila za materiale in tehnologijo

                                    2.

                                    Naravni kamen

                                    3.

                                    Aglomerirani kamen na osnovi veziv iz smole

                                    4.

                                    Keramika in žgana glina

                                    5.

                                    Montažni betonski proizvodi ali bloki stisnjene zemlje na osnovi hidravličnih veziv ali alternativnih cementov

                                    2.1

                                    Poraba energije v kamnolomu (*)

                                    3.1

                                    Poraba energije

                                    4.1

                                    Poraba goriva za sušenje in žganje

                                    5.1

                                    Faktor klinkerja (**)

                                    2.2

                                    Učinkovitost materialov v kamnolomu (*)

                                    3.2

                                    Nadzor nad prahom in kakovost zraka

                                    4.2

                                    Emisije CO2

                                    5.2

                                    Emisije CO2
                                        (**)

                                    2.3

                                    Upravljanje vode/odpadne vode v kamnolomu (*)

                                    3.3

                                    Vsebnost recikliranih/sekundarnih materialov

                                    4.3

                                    Poraba tehnološke vode

                                    5.3

                                    Emisije prahu, NOx in SOx v zrak (**)

                                    2.4

                                    Nadzor nad prahom v kamnolomu (*)

                                    3.4

                                    Vsebnost veziva iz smole

                                    4.4

                                    Emisije prahu, HF, NOx in SOx v zrak

                                    5.4

                                    Predelava in odgovorno pridobivanje surovin

                                    2.5

                                    Varnost osebja in delovni pogoji v kamnolomu (*)

                                    3.5

                                    Ponovna uporaba odpadkov, nastalih v procesu

                                    4.5

                                    Upravljanje odpadne vode

                                    5.5

                                    Poraba energije

                                    2.6

                                    Količniki vpliva kamnoloma na krajino (*) (neobvezno)

                                    4.6

                                    Ponovna uporaba odpadkov, nastalih v procesu

                                    5.6

                                    Okoljsko inovativne zasnove proizvodov (neobvezno)

                                    2.7

                                    Poraba energije v obratu za pretvorbo

                                    4.7

                                    Glazure in črnila

                                    2.8

                                    Upravljanje vode/odpadne vode v obratu za pretvorbo

                                    2.9

                                    Nadzor nad prahom v obratu za pretvorbo

                                    2.10

                                    Ponovna uporaba odpadkov, nastalih v procesu, iz obrata za pretvorbo

                                    2.11

                                    Regionalno integrirana proizvodnja v obratu za pretvorbo (neobvezno)

                  Ocenjevanje in preverjanje:

               pri vsakem merilu so navedene posebne zahteve za ocenjevanje in preverjanje.

               Kadar mora vlagatelj predložiti izjave, dokumentacijo, analize, poročila o preskusih ali druga dokazila, da dokaže skladnost z merili, lahko ti izvirajo od vlagatelja in/ali njegovih dobaviteljev in/ali njihovih dobaviteljev itd., kot je ustrezno.

               Pristojni organi prednostno priznajo potrdila in preverjanja, ki jih izdajo organi, akreditirani po ustreznem harmoniziranem standardu za preskusne in kalibracijske laboratorije, ter preverjanja, ki jih izdajo organi, akreditirani po ustreznem harmoniziranem standardu za organe, ki certificirajo proizvode, postopke in storitve.

               Kadar je to primerno, se lahko uporabijo preskusne metode, ki niso navedene za posamezno merilo, če pristojni organ, ki ocenjuje vlogo, prizna njihovo enakovrednost.

               Po potrebi lahko pristojni organi zahtevajo dokazno dokumentacijo ter opravijo neodvisna preverjanja ali inšpekcijske preglede na kraju samem, da preverijo skladnost s temi merili.

               Spremembe pri dobaviteljih in proizvodnih obratih za proizvode, za katere je bil podeljen znak EU za okolje, se uradno sporočijo pristojnim organom skupaj s podpornimi informacijami, da se lahko preveri nadaljnje izpolnjevanje meril.

               Osnovni pogoj je, da trde obloge izpolnjujejo vse veljavne pravne zahteve države oziroma držav, v katerih se proizvod da v promet. Vlagatelj predloži izjavo, da proizvod izpolnjuje to zahtevo.

            Uporabljajo se naslednje opredelitve pojmov:

                        (1)

                        „odpadki iz proizvodnih procesov“ pomeni delce in obrezke, ki nastanejo pri postopkih rezanja, ter zavrnjene proizvode iz proizvodnje trdih oblog iz naravnega ali aglomeriranega kamna;

                        (2)

                        „blato iz proizvodnih procesov“ pomeni trdne snovi, pridobljene z obdelavo odpadne vode na kraju samem, ki nastanejo pri postopkih nadzora nad prahom, rezanja in/ali končne obdelave pri proizvodnji trdih oblog iz naravnega ali aglomeriranega kamna;

                        (3)

                        „energija iz obnovljivih virov“ pomeni energijo iz obnovljivih nefosilnih virov, in sicer vetrno, sončno (sončni toplotni in sončni fotovoltaični viri) in geotermalno energijo, energijo okolice, energijo plimovanja, valovanja in drugo energijo oceanov, vodno energijo ter energijo iz biomase, deponijskega plina, plina, pridobljenega z napravami za čiščenje odplak, in bioplina.

               MERILA ZA PODELITEV ZNAKA EU ZA OKOLJE

            1.   HORIZONTALNA MERILA za vse trde obloge

            1.1   Pridobivanje industrijskih mineralnih surovin in mineralnih surovin za gradbeništvo

            Industrijske mineralne surovine in mineralne surovine za gradbeništvo (npr. apna, gline, agregatov, rezanega kamna itd.) za proizvodnjo trdih oblog z znakom EU za okolje se pridobivajo samo na krajih, zajetih z naslednjo dokumentacijo:

                        —

                        presojo vplivov na okolje in po potrebi poročilom v skladu z Direktivo 2014/52/EU Evropskega parlamenta in Sveta (1),

                        —

                        veljavnim dovoljenjem za pridobivanje surovin, ki ga izda ustrezni regionalni ali nacionalni organ,

                        —

                        načrtom upravljanja sanacije, povezanim z dovoljenjem za pridobivanje surovin,

                        —

                        zemljevidom, na katerem je označena lokacija kamnoloma,

                        —

                        izjavo o skladnosti z Uredbo (EU) št. 1143/2014 Evropskega parlamenta in Sveta (2) o preprečevanju in obvladovanju vnosa in širjenja invazivnih tujerodnih vrst,

                        —

                        izjavo o skladnosti z Direktivo Sveta 92/43/EGS (3) (direktiva o habitatih) in Direktivo 2009/147/ES Evropskega parlamenta in Sveta (4) (direktiva o pticah).

                  Kar zadeva zadnjo od zgoraj navedenih točk, se v primerih krajev pridobivanja na območjih omrežja Natura 2000, ki zajemajo posebna ohranitvena območja v skladu z Direktivo 92/43/EGS in posebna območja varstva v skladu z Direktivo 2009/147/ES, dejavnosti pridobivanja ocenijo in odobrijo v skladu z določbami člena 6 Direktive 92/43/EGS, pri čemer se upoštevajo ustrezne smernice Evropske komisije (5).
            Poleg tega se v zvezi z zadnjo od zgoraj navedenih točk v primerih, kadar so kraji pridobivanja zunaj EU in se materiali pridobivajo na območjih, ki uradno kandidirajo za območja posebnega ohranitvenega interesa ali so sprejeta kot taka območja, del smaragdne mreže v skladu s Priporočilom št. 16 (1989) in Resolucijo št. 3 (1996) Bernske konvencije (6) ali zavarovana območja, določena kot taka v skladu z nacionalno zakonodajo držav pridobivanja/držav izvoznic, dejavnosti pridobivanja ocenijo in odobrijo v skladu z določbami, na podlagi katerih se pridobijo enakovredna zagotovila kot z direktivama 92/43/EGS in 2009/147/ES.

                  Ocenjevanje in preverjanje
               : vlagatelj predloži izjavo o skladnosti s to zahtevo, ki jo izdajo pristojni organi, ali kopijo dovoljenj, ki jih izdajo pristojni organi, ter vse druge potrebne izjave in dokumentacijo.

            Načrt upravljanja sanacije vključuje cilje sanacije kamnoloma, konceptualno zasnovo končne reliefne oblike, vključno s predlagano rabo zemljišča po koncu delovanja kamnoloma, podrobnosti o izvajanju učinkovitega programa obnove vegetacije in podrobnosti o učinkovitem programu spremljanja za oceno uspešnosti saniranih območij.

               Če se postopki pridobivanja industrijskih mineralnih surovin in mineralnih surovin za gradbeništvo izvajajo na območjih omrežja Natura 2000 (v Uniji), v smaragdni mreži ali na zavarovanih območjih, ki so kot taka določena v skladu z nacionalno zakonodajo držav pridobivanja / držav izvoznic (zunaj Unije), vlagatelj predloži izjavo o skladnosti s to zahtevo, ki jo izdajo pristojni organi, ali kopijo dovoljenja, ki ga izdajo pristojni organi.

            1.2   Omejene snovi

            Osnova za dokazovanje skladnosti z vsemi podmerili v okviru merila 1.2 je seznam vseh ustreznih uporabljenih kemikalij, ki ga vlagatelj predloži skupaj z ustrezno dokumentacijo (varnostnim listom in/ali izjavo dobavitelja kemikalij). Pregledati je treba vsaj vse procesne kemikalije, ki jih vlagatelj uporablja v zadevnih proizvodnih procesih.
            1.2(a)   Omejitve za snovi, ki vzbujajo veliko zaskrbljenost (SVHC)

            Vse vhodne kemikalije, ki jih vlagatelj uporablja v proizvodnem procesu, in vsi dobavljeni materiali, ki so del končnega proizvoda, so zajeti v izjavah dobaviteljev, v katerih je navedeno, da ne vsebujejo snovi, ki izpolnjujejo merila iz člena 57 Uredbe (ES) št. 1907/2006 Evropskega parlamenta in Sveta (7) ter so opredeljene v skladu s postopkom, opisanim v členu 59 navedene uredbe, in vključene na seznam kandidatnih snovi, ki vzbujajo veliko zaskrbljenost in za katere je treba pridobiti avtorizacijo, v koncentracijah, višjih od 0,10 % (masnega deleža). Odstopanje od te zahteve se ne odobri.

               Ocenjevanje in preverjanje:
               vlagatelj predloži izjavo, da je bil proizvod proizveden z uporabo dobavljenih kemikalij ali materialov, ki ne vsebujejo snovi, ki vzbujajo veliko zaskrbljenost, v koncentracijah, višjih od 0,10 % (masnega deleža). Izjavi so priloženi varnostni listi uporabljenih procesnih kemikalij ali ustrezne izjave dobaviteljev kemikalij ali materialov.

               Seznam snovi, ki so opredeljene kot snovi, ki vzbujajo veliko zaskrbljenost, in vključene na seznam kandidatnih snovi v skladu s členom 59 Uredbe (ES) št. 1907/2006, je na voljo na spletnem naslovu:

               https://echa.europa.eu/sl/candidate-list-table

               Sklicevanje na seznam se opravi na datum oddaje vloge za podelitev znaka EU za okolje.

            1.2(b)   Omejitve za snovi, razvrščene v skladu z Uredbo (ES) št. 1272/2008 Evropskega parlamenta in Sveta (8)

            Če niso izvzete v skladu s preglednico 2, proizvod ne vsebuje snovi ali zmesi, ki so v skladu z Uredbo (ES) št. 1272/2008 uvrščene v katerega koli od naslednjih razredov in kategorij nevarnosti ter so jim dodeljene naslednje povezane oznake stavkov o nevarnosti, v koncentracijah, višjih od 0,10 % (masnega deleža):

                        —

                        nevarnosti iz skupine 1: rakotvornost, mutagenost in/ali strupenost za razmnoževanje (CMR) kategorije 1A ali 1B: H340, H350, H350i, H360, H360F, H360D, H360FD, H360Fd, H360Df,

                        —

                        nevarnosti iz skupine 2: CMR kategorije 2: H341, H351, H361, H361f, H361d, H361fd, H362; strupenost za vodno okolje kategorije 1: H400, H410; akutna strupenost kategorij 1 in 2: H300, H310, H330; strupenost pri vdihavanju kategorije 1: H304; specifična strupenost za ciljne organe (STOT) kategorije 1: H370, H372,

                        —

                        nevarnosti iz skupine 3: strupenost za vodno okolje kategorij 2, 3 in 4: H411, H412, H413; akutna strupenost kategorije 3: H301, H311, H331; STOT kategorije 2: H371, H373.

                  Uporaba snovi ali zmesi, ki so zaradi proizvodnega procesa kemijsko spremenjene, tako da zanje ustrezna nevarnost, v katero je bila snov ali zmes razvrščena v skladu z Uredbo (ES) št. 1272/2008, ne velja več, je izvzeta iz zgoraj navedene zahteve.

               Preglednica 2

               Odstopanja od omejitev za snovi, razvrščene v skladu z Uredbo (ES) št. 1272/2008, in veljavni pogoji

                           Vrsta snovi/zmesi

                           Uporaba

                           Razred in kategorija nevarnosti ter z njima povezana oznaka stavka o nevarnosti, za katere se uporablja odstopanje

                           Pogoji za odstopanje

                        Titanov dioksid (TiO2)

                        Vsi materiali s področja uporabe

                        Rakotvornost, kategorija 2, H351 (vdihavanje)

                        TiO2 se proizvodu ne dodaja namenoma, vendar je prisoten, ker je naravno prisotna nečistota v uporabljenih surovinah.
                        Vsebnost TiO2 (izražena kot TiO2) v vsaki surovini, uporabljeni za proizvodnjo končnega proizvoda, znaša 2,0 % (masnega deleža) ali manj.

                        Kristalinični silicijev dioksid

                        Vsi materiali s področja uporabe

                        Specifična strupenost za ciljne organe (večkratna izpostavljenost), kategoriji 1 in 2, H372, H373

                        Vlagatelj predloži izjavo o skladnosti z vsemi ustreznimi navodili za varno ravnanje in odmerjanje, navedenimi na varnostnem listu ali v izjavi dobavitelja.
                        Tovarniški postopki rezanja se izvajajo z uporabo orodij za mokri postopek ali suhih postopkov, pri čemer se za zbiranje prahu uporablja vakuumska napa.
                        Proizvodu so priložena varnostna navodila v zvezi z izpostavljenostjo prahu med postopki rezanja, ki jih izvajajo polagalci.

                  Ocenjevanje in preverjanje:

               vlagatelj predloži seznam vseh ustreznih kemikalij, uporabljenih v proizvodnem procesu, skupaj z ustreznim varnostnim listom ali izjavo dobavitelja kemikalij.

               Vse kemikalije, ki vsebujejo snovi ali zmesi, ki so v skladu z Uredbo (ES) št. 1272/2008 razvrščene kot omejene po merilih CLP, se označijo. Za oceno količine omejene snovi ali zmesi, ki ostane v končnem proizvodu, se uporabi približna stopnja odmerjanja kemikalije skupaj s koncentracijo omejene snovi ali zmesi v navedeni kemikaliji (kot je navedena na varnostnem listu ali v izjavi dobavitelja) ter predpostavko 100-odstotnega retencijskega faktorja.

               Ker lahko posamezna licenca zajema več proizvodov ali potencialnih proizvodov, za katere se uporabljajo enake procesne kemikalije, je treba izračun za vsako kemikalijo predložiti le za najslabši možen proizvod, zajet z licenco za uporabo znaka EU za okolje (npr. najbolj površinsko obdelan ali pigmentiran ali potiskan proizvod).

               Vsako odstopanje od 100-odstotnega retencijskega faktorja ali kemijsko spremembo omejene nevarne snovi ali zmesi je treba pisno utemeljiti.

               Za vsako omejeno snov ali zmes, ki presega 0,10 % (masnega deleža) končne trde obloge, mora veljati ustrezno odstopanje, predložiti pa je treba tudi dokazilo o izpolnjevanju ustreznih pogojev za odstopanje.

            1.3   Emisije hlapnih organskih spojin

            Površinska obdelava z uporabo smol na osnovi formaldehida ni dovoljena.
            Vsi proizvodi iz naravnega kamna, keramike ali žgane gline ali montažni betonski proizvodi na osnovi hidravličnih veziv ali alternativnih cementov, ki so bili površinsko obdelani s spojinami, ki vsebujejo hlapne organske spojine, se preskusijo v zvezi z emisijami hlapnih organskih spojin in so skladni z mejnimi vrednostmi, opredeljenimi v nadaljevanju.
            Vsi proizvodi iz aglomeriranega kamna na osnovi veziv iz smole se preskusijo v zvezi z emisijami hlapnih organskih spojin ne glede na naravo uporabljene površinske obdelave in so skladni z mejnimi vrednostmi, opredeljenimi v nadaljevanju.

                        Mejna vrednost (po 28 dneh)

                        Metoda

                        HOS skupaj

                        300 μg/m3

                        EN 16516

                        Formaldehid

                        10 μg/m3

                        vrednost R

                        < 1

                        Rakotvorne HOS kategorij 1A in 1B iz Priloge H k standardu EN 16516:2017 (razen formaldehida in acetaldehida)

                        1 μg/m3 na posamezno snov

                  Ocenjevanje in preverjanje

               : če je bila površina končnega proizvoda obdelana s kakršnimi koli voski, lepili, premazi, smolami ali podobnimi kemikalijami za površinsko obdelavo, vlagatelj to navede in predloži vse povezane varnostne liste ali izjave dobavitelja v zvezi z vsebnostjo hlapnih organskih spojin v uporabljenih kemikalijah za površinsko obdelavo.

               Kadar je potrebno preskušanje emisij hlapnih organskih spojin, vlagatelj predloži izjavo o skladnosti in priloži poročilo o preskusu, opravljenem v skladu s standardom EN 16516. Če se lahko mejne koncentracije v komori, določene za 28. dan, dosežejo kadar koli med 3. in 28. dnevom, se lahko preskus v komori predčasno prekine.

            1.4   Primernost za uporabo

               Za vmesne proizvode (tj. bloke rezanega kamna, hidravlična veziva ali alternativne cemente) se to merilo ne uporablja.

            Vlagatelj ima vzpostavljen postopek za kontrolo in oceno kakovosti, da zagotovi primernost proizvodov za uporabo.

                  Ocenjevanje in preverjanje

               : vlagatelj predloži izjavo o skladnosti s tem merilom in priloži naslednje dokumente:

                        —

                           certifikat proizvodnega obrata v skladu s standardom ISO 9001 ali kopijo notranjega sistema vodenja kakovosti ter povezanih postopkov za zagotavljanje in kontrolo kakovosti,

                        —

                           podroben opis postopka obravnavanja pritožb potrošnikov,

                        —

                           oznaka CE proizvoda(-ov) v skladu z Uredbo (EU) št. 305/2011 (9)
                           Evropskega parlamenta in Sveta (razen miznih plošč, kopalniških pultov in kuhinjskih pultov).

               Po potrebi se predložijo dodatna dokazila o primernosti za uporabo. Taka dokazila bi morala temeljiti na ustreznih standardih EN ali ISO ali enakovrednih metodah. V nadaljevanju je predstavljen okviren neizčrpen seznam morebitno ustreznih standardov:

                        —

                           proizvodi iz naravnega kamna: EN 1341, EN 1342, EN 1343, EN 1467, EN 1468, EN 1469, EN 12057, EN 12058 ali EN 12059,

                        —

                           proizvodi iz aglomeriranega kamna na osnovi veziv iz smole: EN 15285, EN 15286, EN 15388 ali EN 16954,

                        —

                           keramični proizvodi in proizvodi iz žgane gline: EN 1344, EN 13006 ali EN 14411,

                        —

                           montažni betonski proizvodi na osnovi hidravličnih veziv ali alternativnih cementov: EN 1338, EN 1339, EN 1340 ali EN 13748.

                  1.5   Informacije za uporabnike

               Za vmesne proizvode (tj. bloke rezanega kamna, hidravlična veziva ali alternativne cemente) se to merilo ne uporablja.

            Proizvod se proda z ustreznimi informacijami za uporabnike, ki vsebujejo nasvete glede pravilnega polaganja, vzdrževanja in odstranjevanja proizvoda.
            Na embalaži proizvoda ali v dokumentaciji, priloženi proizvodu, so navedeni kontaktni podatki (telefonska številka ali e-naslov) in sklic na spletne informacije za potrošnike, ki imajo vprašanja ali potrebujejo določen nasvet v zvezi s polaganjem, vzdrževanjem ali odstranjevanjem trde obloge. Specifične informacije, ki bi jih bilo treba dati na voljo, vključujejo:

                        —

                        podrobnosti o vseh ustreznih razredih tehnične zmogljivosti, ki kažejo ustrezno okolje za uporabo trde obloge, na primer o natezni trdnosti, odpornosti proti slani/absorpciji vode, odpornosti proti madežem in odpornost proti kemikalijam,

                        —

                        podrobnosti o morebitni potrebni pripravi podlage pred polaganjem, priporočenih tehnikah polaganja in specifikacijah za morebitne druge ustrezne materiale, ki jih polagalec uporablja pri polaganju, kot so injekcijske mase, tesnilne mase, premazi, lepila, malta in čistilna sredstva,

                        —

                        za trde obloge s površinami, izpostavljenimi notranjemu ali zunanjemu okolju, navodila za redno čiščenje in priporočena čistilna sredstva. Po potrebi se predložijo tudi informacije o bolj izrednem vzdrževanju, kot je prenova talnih površin z visokotlačnimi čistilnimi napravami ali premazovanjem in poliranjem,

                        —

                        informacije o pravilnem recikliranju ali okoljsko sprejemljivejšem odstranjevanju embalaže trdih oblog, obrezkov, nastalih pri polaganju trdih oblog, in samega proizvoda ob koncu življenjske dobe.

                  Ocenjevanje in preverjanje:

               vlagatelj pristojnemu organu predloži izjavo o skladnosti s tem merilom, sliko embalaže v visoki ločljivosti in povezavo na spletno različico informacij za uporabnike.

            1.6   Informacije na znaku EU za okolje

            Če se uporablja neobvezni znak s poljem za besedilo, vsebuje naslednje tri navedbe, kot je ustrezno:
            za proizvode iz naravnega kamna (vmesne bloke rezanega kamna ali končne proizvode):

                        —

                        proizvodni proces z učinkovito rabo materialov,

                        —

                        zmanjšane emisije prahu,

                        —

                        proizvodnjo z recikliranjem odpadne vode v zaprti zanki;

                  za proizvode iz aglomeriranega kamna na osnovi veziv iz smole:

                        —

                        proizvodni proces z učinkovito rabo materialov,

                        —

                        energijsko učinkovit proizvodni proces,

                        —

                        zmanjšane emisije prahu;

                  za keramične proizvode in proizvode iz žgane gline:

                        —

                        proizvodni proces z učinkovito rabo materialov,

                        —

                        energijsko učinkovit proizvodni proces z majhnimi emisijami CO2,

                        —

                        zmanjšane emisije prahu in spojin, ki povzročajo zakisljevanje, v zrak;

                  za hidravlična veziva ali alternativne cemente (vmesni proizvodi za proizvodnjo montažnih betonskih proizvodov ali proizvodov iz stisnjene zemlje):

                        —

                        zmanjšane emisije CO2,

                        —

                        zmanjšane emisije prahu,

                        —

                        zmanjšane emisije spojin, ki povzročajo zakisljevanje, v zrak;

                  montažni betonski proizvodi ali bloki stisnjene zemlje na osnovi hidravličnih veziv ali alternativnih cementov:

                        —

                        proizvodni proces z učinkovito rabo materialov,

                        —

                        energijsko učinkovit proizvodni proces,

                        —

                        uporabo veziva z majhnim vplivom na okolje.

                  Vlagatelj upošteva navodila za pravilno uporabo logotipa znaka EU za okolje, ki jih vsebujejo Smernice za uporabo logotipa znaka za okolje:
            http://ec.europa.eu/environment/ecolabel/documents/logo_guidelines.pdf

                  Ocenjevanje in preverjanje:

               vlagatelj predloži izjavo o skladnosti s tem merilom in priloži sliko embalaže proizvoda visoke ločljivosti, na kateri so jasno razvidni znak, registracijska številka/številka licence, po potrebi pa tudi navedbe, ki so lahko prikazane skupaj z znakom.

            1.7   Sistem okoljskega ravnanja (neobvezno)

               To merilo se uporablja za proizvodni obrat vlagatelja, v katerem se proizvaja proizvod z licenco za uporabo znaka EU za okolje.

            Vlagatelji, ki imajo vzpostavljen dokumentiran sistem okoljskega ravnanja v skladu s standardom ISO 14001, ki ga je certificirala akreditirana organizacija, prejmejo 3 točke
            ali
            vlagatelji, ki imajo vzpostavljen dokumentiran sistem okoljskega ravnanja v skladu s sistemom EU za okoljsko ravnanje in presojo (EMAS) (10), ki ga je registrirala akreditirana organizacija, prejmejo 5 točk.

                  Ocenjevanje in preverjanje

               : vlagatelj predloži kopijo veljavnega certifikata ISO 14001 ali dokazila o registraciji v sistemu EMAS, kot je ustrezno, in podrobnosti o organizaciji, ki je opravila akreditacijo.

               Če je vlagatelj certificiran pa standardu ISO 14001 in na podlagi sistema EMAS, se točke podelijo samo za certificiranje na podlagi sistema EMAS.

            2.   MERILA ZA PROIZVODE IZ NARAVNEGA KAMNA

               Sistem točkovanja

            Znak EU za okolje se lahko podeli vmesnim proizvodom iz kamnolomov (velikim blokom ali ploščam rezanega kamna), ki jih neposredno proizvajajo upravljavci kamnolomov, in končnim proizvodom iz naravnega kamna, ki se proizvajajo v obratih za pretvorbo.
            Kadar vlagatelj ni upravljavec kamnoloma in slednjemu ni bil podeljen znak EU za okolje, vlagatelj navede kamnolom, iz katerega je bil pridobljen material, uporabljen za proizvodnjo proizvoda iz naravnega kamna, ki mu je bil podeljen znak EU za okolje, ter priloži račune za dobavo, ki niso bili izdani več kot eno leto pred datumom vloge.
            V takem primeru vlagatelj predloži vse ustrezne izjave upravljavca kamnoloma, ki dokazujejo skladnost z vsemi povezanimi zahtevami v zvezi s kamnolomom za znak EU za okolje in vsemi drugimi ustreznimi neobveznimi zahtevami, na podlagi katerih se lahko podelijo točke.
            V preglednici v nadaljevanju sta predstavljena sistem točkovanja in najmanjše število točk, ki jih proizvodi iz naravnega kamna potrebujejo za znak EU za okolje.

                           Merila, po katerih se lahko podelijo točke

                           Vmesni bloki ali plošče rezanega kamna

                           Končne pretvorjene trde obloge iz naravnega kamna

                                    1.7

                                    Sistem okoljskega ravnanja kamnoloma (neobvezno)

                        0, 3 ali 5 točk

                        n. r.

                                    1.7

                                    Sistem okoljskega ravnanja obrata za pretvorbo (neobvezno)

                        n. r.

                        0, 3 ali 5 točk

                                    2.1

                                    Poraba energije v kamnolomu

                        največ 20 točk

                        največ 20 točk

                                    2.2

                                    Učinkovitost materialov v kamnolomu

                        največ 25 točk

                        največ 25 točk

                                    2.6

                                    Količniki vpliva kamnoloma na krajino* (neobvezno)

                        največ 10 točk

                        največ 10 točk

                                    2.7

                                    Poraba energije v obratu za pretvorbo

                        n. r.

                        največ 20 točk

                                    2.8

                                    Upravljanje vode in odpadne vode v obratu za pretvorbo

                        n. r.

                        največ 5 točk

                                    2.10

                                    Ponovna uporaba odpadkov, nastalih v procesu, iz obrata za pretvorbo

                        n. r.

                        največ 10 točk

                                    2.11

                                    Regionalno integrirana proizvodnja v obratu za pretvorbo (neobvezno)

                        n. r.

                        največ 5 točk

                           Največje število točk

                           60

                           100

                           Najmanjše število točk, potrebno za znak EU za okolje

                           30

                           50

               Zahteve za kamnolome

            2.1   Poraba energije v kamnolomu

            Upravljavec kamnoloma ima vzpostavljen program za sistematično spremljanje, evidentiranje in zmanjšanje specifične porabe energije in specifičnih emisij CO2 na optimalne ravni. Poroča o porabi energije glede na vir energije (npr. porabi električne energije in dizla) in namen (npr. uporaba stavb na kraju samem, razsvetljava, delovanje rezalne opreme, črpalk in vozil). Vlagatelj poroča o porabi energije za kamnolom v absolutnem smislu (v kWh ali MJ) in za specifično proizvodnjo (v kWh ali MJ na m3 pridobljenega materiala in na m3 ali tono prodanega/proizvedenega materiala in materiala, pripravljenega za prodajo) za zadevno koledarsko leto.
            V načrtu za zmanjšanje specifične porabe energije in emisij CO2 so opisani ukrepi, ki so že bili sprejeti ali katerih sprejetje se načrtuje (npr. učinkovitejša uporaba obstoječe opreme, naložbe v učinkovitejšo opremo, izboljšana prevoz in logistika itd.).
            Poleg tega se lahko skupno 20 točk podeli, kot sledi:

                        —

                        največ 10 točk se podeli sorazmerno z deležem porabljene energije iz obnovljivih virov glede na celotno porabo energije (gorivo in električna energija) (od 0 točk, če delež energije iz obnovljivih virov znaša 0 %, do 10 točk, če je vsa energija iz obnovljivih virov),

                        —

                        največ 5 točk se podeli glede na način nakupa morebitne električne energije iz obnovljivih virov, in sicer: v skladu z zasebnimi pogodbami o energetskih storitvah na podlagi obnovljivih virov na kraju samem ali v njegovi bližini (5 točk); v skladu s podjetniškimi pogodbami o nakupu električne energije iz obnovljivih virov na kraju samem ali v njegovi bližini (5 točk); v skladu z dolgoročnimi podjetniškimi pogodbami o nakupu električne energije iz obnovljivih virov s priključitvijo na omrežje ali iz oddaljenega omrežja (11) (4 točke); na podlagi certifikatov za zeleno električno energijo (12) (3 točke); z nakupom potrdil o izvoru energije iz obnovljivih virov za celotno oskrbo z električno energijo ali zeleno tarifo komunalnega ponudnika (13) (2 točki),

                        —

                        če je bila za proizvod izvedena analiza ogljičnega odtisa v skladu s standardom ISO 14067, se podelijo 3 točke, če so bili uporabljeni elementi metode okoljskega odtisa izdelka, povezani z emisijami toplogrednih plinov (14), pa 5 točk.

                  Ocenjevanje in preverjanje:

               vlagatelj predloži energijsko evidenco za kamnolom za najmanj 12 mesecev pred datumom podelitve licence za uporabo znaka EU za okolje in se zaveže, da jo bo vodil v obdobju veljavnosti licence. V energijski evidenci se razlikuje med različnimi vrstami porabljenega goriva, pri čemer so poudarjena goriva iz obnovljivih virov ali vsebnost obnovljivih virov v mešanih gorivih. Na podlagi načrta za zmanjšanje specifične porabe energije in specifičnih emisij CO2 je treba vsaj opredeliti izhodiščno stanje porabe energije v kamnolomu ob pripravi načrta, opredeliti in jasno količinsko opredeliti različne vire ali porabo energije v kamnolomu, opredeliti in utemeljiti ukrepe za zmanjšanje porabe energije ter letno poročati o rezultatih.

               Vlagatelj predloži podrobnosti o veljavni pogodbi o nakupu električne energije in poudari delež električne energije iz obnovljivih virov v kupljeni električni energiji. Po potrebi se v izjavi ponudnika električne energije pojasni (i) delež električne energije iz obnovljivih virov v dobavljeni električni energiji, (ii) narava veljavne pogodbe o nakupu (tj. zasebna pogodba o energetskih storitvah, podjetniška pogodba o nakupu električne energije, neodvisni certifikat zelene energije ali zelena tarifa) in (iii) ali je kupljena električna energija pridobljena iz obnovljivih virov na kraju samem ali v njegovi bližini.

               Kadar vlagatelj kupi potrdila o izvoru, da bi povečal delež obnovljivih virov, predloži ustrezno dokumentacijo za zagotovitev, da je bilo potrdilo o izvoru kupljeno v skladu z načeli in pravili delovanja Evropskega sistema energijskih certifikatov.

               Vlagatelj za pridobitev točk za izvedbo analize ogljičnega odtisa predloži kopijo analize, ki je v skladu s standardom ISO 14067 ali metodo okoljskega odtisa izdelka in ki jo je preverila akreditirana tretja oseba. Analiza ogljičnega odtisa mora zajemati vse proizvodne procese, ki so neposredno povezani s proizvodnjo kamna v kamnolomu, prevozom na kraju samem in zunaj njega med proizvodnjo, emisijami, povezanimi z upravnimi postopki (npr. delovanje stavb na kraju samem), in prevozom prodanih proizvodov do vrat kamnoloma ali lokalnega prometnega vozlišča (npr. železniške postaje ali pristanišča).

            2.2   Učinkovitost materialov v kamnolomu

            Upravljavec kamnoloma predloži naslednje podatke v zvezi z dejavnostmi pridobivanja surovin in trgovskimi dejavnostmi v kamnolomu za zadnje koledarsko leto ali tekoče 12-mesečno obdobje pred datumom podelitve licence za uporabo znaka EU za okolje:

                        —

                           A: skupna količina pridobljenega materiala (m3),

                        —

                           B: za prodajo primerni bloki, proizvedeni iz A (m3),

                        —

                           C: skupna količina rudarskih odpadkov in materialov, proizvedenih iz A, ki se uvrščajo med stranske proizvode (tj. delci blokov, kamni in drobci), ki se prodajajo (m3),

                        —

                           D: skupna količina rudarskih odpadkov in materialov, proizvedenih iz A, ki se uvrščajo med stranske proizvode (tj. delci blokov, kamni in drobci) za notranjo uporabo za koristne namene z nadomestitvijo drugih materialov, ki bi se sicer uporabljali za zadevni namen, ali skladiščenje na območju odlaganja stranskih proizvodov (m3),

                        —

                           E: skupna količina rudarskih odpadkov, proizvedenih iz A, ki se transportirajo na območje odlaganja rudarskih odpadkov ali odlagališče, ter skupna količina materialov, proizvedenih iz A, ki se uvrščajo med stranske proizvode in se skladiščijo na območju odlaganja stranskih proizvodov (m3).

                  Kadar so podatki na voljo v tonah, bi jih bilo treba pretvoriti v m3 z uporabo fiksnega faktorja nasipne gostote za kamniti material, ki se pridobiva.
            Razmerje učinkovitosti pridobivanja je najmanj 0,50 in se izračuna, kot sledi:

            Poleg tega se največ 25 točk podeli glede na to, koliko vlagatelj dokazano preseže razmerje učinkovitosti pridobivanja in se približa pragu okoljske odličnosti, ki znaša 1,00 (od 0 točk za razmerje učinkovitosti pridobivanja v višini 0,50 do 25 točk za razmerje učinkovitosti pridobivanja v višini 1,00).

                  Ocenjevanje in preverjanje:

               predložita se izjava upravljavca kamnoloma, ki vsebuje vrednosti A, B, C, D in E, izražene v m3, in izračun razmerja učinkovitosti pridobivanja.

               Za potrebe izračuna bi bilo treba predpostaviti, da je A – B = C + D + E. Za vsak material, izračunan v okviru C, ki je bil prodan, se predložijo računi za dobavo materiala drugim obratom.

            2.3   Upravljanje vode in odpadne vode v kamnolomu

            Vlagatelj predloži opis rabe vode pri lomljenju, vključno s strategijami in metodami za zbiranje in vračanje vode v krogotok ter njeno ponovno uporabo.
            Na splošno:

                        —

                        kamnolom se pripravi za priložnostno zbiranje padavinske vode z utrjenih površin za nadomestitev vode, izgubljene z mokrim blatom in zaradi izparevanja,

                        —

                        kamnolom se pripravi za preusmerjanje padavinske vode z utrjenih površin z uporabo odtočnega sistema, da ne bi deževnica s površine delovnega območja odnašala neraztopljene trdne snovi v neprepustne bazene (za oskrbo rezalne opreme z vodo) ali naravne vodotoke.

                  V primerih uporabe tehnik mokrega rezanja:

                        —

                        voda za uporabo v opremi za mokro rezanje se shranjuje v nepropustnem zbiralniku (na primer rezervoarju, bazenu z oblogo ali bazenu, izkopanem v nepropustni podlagi),

                        —

                        trdne snovi se iz odpadne vode iz rezanja ločujejo s sistemi za usedanje, zadrževalnimi bazeni, ciklonskimi ločevalniki, usedalniki s poševno ploščo, stiskalnicami s filtrom ali kakršno koli kombinacijo navedenega. Prečiščena voda se vrne v nepropustni bazen ali zbiralnik za oskrbo rezalne opreme z vodo,

                        —

                        iz usedenega blata se odstrani voda pred: notranjo uporabo za koristne namene, zunanjo uporabo za koristne namene ali prevoz do ustreznega obrata za odstranjevanje odpadkov.

                  Ocenjevanje in preverjanje:

               upravljavec kamnoloma predloži izjavo o skladnosti s tem merilom in priloži ustrezno dokumentacijo, v kateri je opisano, kako se voda uporablja na kraju samem, in ki vsebuje podrobnosti o sistemu upravljanja vode, ločevanju blata ter postopkih odstranjevanja blata in namembnih krajih za to.

            2.4   Nadzor nad prahom v kamnolomu

            Vlagatelj dokaže, da se v kamnolomu izvajajo operativni ukrepi za nadzor nad prahom. Ukrepi med posameznimi obrati se lahko razlikujejo, vendar bi morali v vseh obratih vključevati naslednje vidike:

                        —

                        uporabo razpršilnikov vode za preprečevanje prašenja ali vakuumskih nap, povezanih z vrečkami s filtri za prah/elektrostatičnimi filtri za vse dejavnosti suhega rezanja, drobljenja ali druge dejavnosti, pri katerih lahko nastanejo precejšnje količine prahu,

                        —

                        pripravljen načrt za selitev, prilagoditev ali zaustavitev postopkov na kraju samem za preprečitev ali čim večje zmanjšanje emisij prahu v zrak v obdobjih neugodnega vremena (se ne uporablja za podzemne kamnolome),

                        —

                        vključitev elementov za zaščito pred vetrom v zasnovo kamnoloma za zmanjšanje hitrosti vetra ter posledično čim večje zmanjšanje emisij prahu in erozije tal na kraju samem (npr. protivetrne ograje ali protivetrni pasovi, sestavljeni iz ene ali več vrst rastlin vzdolž meje območja odlaganja rudarskih odpadkov, vključno z objektom za rudarske odpadke in/ali območjem ravnanja z rudarskimi odpadki),

                        —

                        zagotovitev ograjenega območja za skladiščenje vsega dehidriranega blata iz mokrega rezanja in/ali vsega prahu iz postopkov suhega rezanja do prodaje, prevoza na odlagališče ali ponovne uporabe na kraju samem,

                        —

                        prekritje najpogosteje uporabljenih cestnih površin z betonom ali asfaltom;

                        —

                        zagotovitev ustreznega usposabljanja zaposlenih za dobre prakse v zvezi z nadzorom nad prahom ter zagotovitev ustrezne osebne varovalne opreme zaposlenim in obiskovalcem,

                        —

                        zagotovitev rednih zdravstvenih pregledov zaposlenih z možnostjo pogostejšega spremljanja za ugotavljanje težav z dihali in morebitnega pojava silikoze (slednja točka velja samo za kamnolome, v katerih se pridobivajo granit in druge silikatne kamnine).

                  Ocenjevanje in preverjanje:

               upravljavec kamnoloma predloži izjavo o skladnosti s tem merilom in priloži ustrezno dokumentacijo skupaj z (i) opisom ukrepov za nadzor nad prahom, ki se izvajajo v kamnolomu, in (ii) podrobnostmi o sistemu zdravstvenih pregledov zaposlenih, kadar je ustrezno.

            2.5   Varnost osebja in delovni pogoji v kamnolomu

            Vlagatelj predloži opis politike zdravja in varnosti pri delu, ki se izvaja v kamnolomu. Politika zajema vsaj:

                        —

                        sistematično analizo vseh tveganj in glavnih nevarnosti, ki se lahko pojavijo v kamnolomu,

                        —

                        načrt usposabljanja zaposlenih v zvezi s specifičnimi delovnimi postopki, ki se izvajajo v kamnolomu,

                        —

                        načrt inšpekcijskih pregledov in vzdrževanja vseh strojev, orodij, električnih napeljav, vozil, lestev, stez, stopnišč, varnostnih ograj in druge ustrezne opreme,

                        —

                        namestitev nepremičnih ščitnikov okrog premičnih delov strojev, kot so trakovi, škripci in kolesja, ter prilagodljivih ščitnikov za krožne žage,

                        —

                        nadzorne enote s hitro sprostitvijo za prekinitev toka električne energije za ročno električno orodje in gumbi za zaustavitev v sili na kontrolnih ploščah za vse težke stroje,

                        —

                        varno skladiščenje vseh razstreliv na kraju samem,

                        —

                        ustrezno transportno in dvigalno opremo za premikanje in nameščanje blokov rezanega kamna in velikih delov blokov,

                        —

                        načrte ukrepov ob nesrečah in usposabljanje osebja za nudenje prve pomoči;

                        —

                        zagotovitev osebne varovalne opreme vsem članom osebja in obiskovalcem obrata,

                        —

                        jasno opredelitev območij, na katerih obstaja tveganje visokih ravni hrupa.

                  Zagotovijo se naslednji vidiki v zvezi z delovnimi pogoji:

                        —

                        dostop do stranišča, garderobe in prostorov za malico za delavce ter stalna razpoložljivost pitne vode,

                        —

                        Skladnost z nacionalnimi zakoni in predpisi ali temeljnimi konvencijami Mednarodne organizacije dela (MOD), kateri koli so strožji,

                        —

                        pogodbe o zaposlitvi za vse zaposlene, v katerih so jasno opisani zadevno delo, največje obvezno število delovnih ur, plača, prispevki za socialno varnost (ali drugo primerno nezgodno zavarovanje v državah, kjer socialno varstvo ne obstaja), pravice do dopusta in odpovedni rok,

                        —

                        popolna skladnost z zakonodajo EU ali nacionalno zakonodajo na področju zdravja in varnosti pri delu.

                  Ocenjevanje in preverjanje:

               vlagatelj predloži izjavo o skladnosti s tem merilom ter priloži kopijo svoje politike zdravja in varnosti pri delu.

               Kadar je zagotovljena skladnost s konvencijami MOD, vlagatelj pridobi potrdilo tretje strani, podprto z revizijami na kraju samem, da so bila v kamnolomu upoštevana veljavna načela iz temeljnih konvencij MOD, navedenih v nadaljevanju:

               Temeljne konvencije MOD:

                        (a)

                           delo otrok:

                                    (i)

                                       Konvencija o minimalni starosti za sklenitev delovnega razmerja, 1973 (št. 138),

                                    (ii)

                                       Konvencija o prepovedi najhujših oblik dela otrok, 1999 (št. 182)

                        (b)

                           prisilno ali obvezno delo:

                                    (i)

                                       Konvencija o prisilnem ali obveznem delu, 1930 (št. 29), in Protokol iz leta 2014 h Konvenciji o prisilnem ali obveznem delu,

                                    (ii)

                                       Konvencija o odpravi prisilnega dela, 1957 (št. 105)

                        (c)

                           svoboda združevanja in pravica do pogajanj za sklenitev kolektivnih pogodb:

                                    (i)

                                       Konvencija o sindikalni svobodi in varstvu sindikalnih pravic, 1948 (št. 87),

                                    (ii)

                                       Konvencija o uporabi načel o pravicah organiziranja in kolektivnega dogovarjanja, 1949 (št. 98)

                        (d)

                           diskriminacija:

                                    (i)

                                       Konvencija o enakem nagrajevanju, 1951 (št. 100),

                                    (ii)

                                       Konvencija o diskriminaciji pri zaposlovanju in poklicih (št. 111).

               Če kamnolom ni v državi članici, preverjanje opravi tretja oseba (na primer v skladu s shemo Fair Stone ali drugimi shemami z vsaj enakovrednimi merili v zvezi z zdravjem in varnostjo pri delu ter zgoraj navedenimi delovnimi pogoji).

            2.6   Količniki vpliva kamnoloma na krajino (neobvezno)

            Upravljavec kamnoloma predloži naslednje podatke v zvezi s kamnolomom, da omogoči izračun količnika odtisa kamnoloma ali količnika koristne rabe zemljišč kamnoloma na podlagi satelitskega posnetka območja, največ eno leto pred datumom podelitve licence za uporabo znaka EU za okolje.

                        —

                           QF: aktivni prednji del kamnoloma (v m2),

                        —

                           EWDA: območje odlaganja rudarskih odpadkov (v m2),

                        —

                           BPDA: območje odlaganja stranskih proizvodov (v m2),

                        —

                           TAA: celotno odobreno območje za kamnolom, na katerem se izvaja pridobivanje (v m2),

                        —

                           BA: biotsko raznovrstno območje, na katerem (i) sta bili v okviru agresivne sanacije z uporabo domorodnih vrst vzpostavljeni vrhnja plast in rastlinska odeja ali mokrišča/umetna trstičja in/ali (ii) na katerem posega v vrhnjo plast in vegetacijo sploh ni bilo niti nista vrhnja plast in vegetacija izolirani na posameznih območjih kamnoloma (v m2),

                        —

                           REA: območje energije iz obnovljivih virov, na katerem se zemljišče uporablja za proizvodnjo električne energije iz sončne, vodne ali vetrne energije ali biomase (v m2).

                                    Količniki odtisa kamnoloma

                                    Količnik koristne rabe zemljišč

                                    Izračun

                                    Prag za 0 točk

                                    0,70

                                    0,00

                                    Prag za 5 točk

                                    0,20

                                    0,40

                  Skupno se podeli največ 10 točk (5 za vsak količnik) glede na to, koliko se količnika dokazano približata zadevnima pragoma za 5 točk ali ju presegata.

                  Ocenjevanje in preverjanje:

               predložita se izjava upravljavca kamnoloma in dokumentacija, vključno z zemljevidi ali satelitskimi posnetki, na katerih so prikazani QF, EDWA, BPDA, TAA, BA in REA, ter ocenami površine vsakega območja.

               Zahteve za obrate za pretvorbo

            2.7   Poraba energije v obratu za pretvorbo

            Vlagatelj ima vzpostavljen program za sistematično spremljanje, evidentiranje in zmanjšanje specifične porabe energije in specifičnih emisij CO2 v obratu za pretvorbo na optimalne ravni. Poroča o porabi energije glede na vir energije (npr. porabi električne energije in dizla) in namen (npr. uporaba stavb na kraju samem, razsvetljava, delovanje rezalne opreme, črpalk in vozil). Poroča o porabi energije za obrat v absolutnem smislu (v kWh ali MJ) in za specifično proizvodnjo (v kWh ali MJ na m3, m2 ali tono prodanega/proizvedenega materiala in materiala, pripravljenega za prodajo) za zadevno koledarsko leto.
            V načrtu za zmanjšanje specifične porabe energije in specifičnih emisij CO2 so opisani ukrepi, ki so že bili sprejeti ali katerih sprejetje se načrtuje (npr. učinkovitejša uporaba obstoječe opreme, naložbe v učinkovitejšo opremo, izboljšana prevoz in logistika itd.).
            Poleg tega se lahko skupno 20 točk podeli, kot sledi:

                        —

                        največ 10 točk se podeli sorazmerno z deležem porabljene energije iz obnovljivih virov glede na celotno porabo energije (gorivo in električna energija) (od 0 točk, če delež energije iz obnovljivih virov znaša 0 %, do 10 točk, če je vsa energija iz obnovljivih virov),

                        —

                        največ 5 točk se podeli glede na način nakupa morebitne električne energije iz obnovljivih virov, in sicer: v skladu z zasebnimi pogodbami o energetskih storitvah na podlagi obnovljivih virov na kraju samem ali v njegovi bližini (5 točk); v skladu s podjetniškimi pogodbami o nakupu električne energije iz obnovljivih virov na kraju samem ali v njegovi bližini (5 točk); v skladu z dolgoročnimi podjetniškimi pogodbami o nakupu električne energije iz obnovljivih virov s priključitvijo na omrežje ali iz oddaljenega omrežja (15) (4 točke); na podlagi certifikatov za zeleno električno energijo (16) (3 točke); z nakupom potrdil o izvoru energije iz obnovljivih virov za celotno oskrbo z električno energijo ali zeleno tarifo komunalnega ponudnika (17) (2 točki),

                        —

                        če je bila za proizvod izvedena analiza ogljičnega odtisa v skladu s standardom ISO 14067, se podelijo 3 točke, če so bili uporabljeni elementi metode okoljskega odtisa izdelka, povezani z emisijami toplogrednih plinov (18), pa 5 točk.

                  Ocenjevanje in preverjanje:

               vlagatelj predloži energijsko evidenco za obrat za pretvorbo za najmanj 12 mesecev pred datumom podelitve licence za uporabo znaka EU za okolje in se zaveže, da jo bo vodil v obdobju veljavnosti licence. V energijski evidenci se razlikuje med različnimi vrstami porabljenega goriva, pri čemer so poudarjena goriva iz obnovljivih virov ali vsebnost obnovljivih virov v mešanih gorivih. Na podlagi načrta za zmanjšanje specifične porabe energije in specifičnih emisij CO2 je treba vsaj opredeliti izhodiščno stanje specifične porabe energije v obratu za pretvorbo ob pripravi načrta, opredeliti in jasno količinsko opredeliti različne vire porabe energije v obratu, opredeliti in utemeljiti ukrepe za zmanjšanje specifične porabe energije ter letno poročati o rezultatih.

               Vlagatelj predloži podrobnosti o veljavni pogodbi o nakupu električne energije in poudari delež električne energije iz obnovljivih virov v kupljeni električni energiji. Po potrebi se v izjavi ponudnika električne energije pojasni (i) delež električne energije iz obnovljivih virov v dobavljeni električni energiji, (ii) narava veljavne pogodbe o nakupu (tj. zasebna pogodba o energetskih storitvah, podjetniška pogodba o nakupu električne energije, neodvisni certifikat zelene energije ali zelena tarifa) in (iii) ali je kupljena električna energija pridobljena iz obnovljivih virov na kraju samem ali v njegovi bližini.

               Kadar vlagatelj kupi potrdila o izvoru, da bi povečal delež obnovljivih virov, predloži ustrezno dokumentacijo za zagotovitev, da je bilo potrdilo o izvoru kupljeno v skladu z načeli in pravili delovanja Evropskega sistema energijskih certifikatov.

               Vlagatelj za pridobitev točk za izvedbo analize ogljičnega odtisa predloži kopijo analize, ki je v skladu s standardom ISO 14067 ali metodo okoljskega odtisa izdelka in ki jo je preverila akreditirana tretja oseba. Analiza ogljičnega odtisa mora zajemati vse proizvodne procese, ki so neposredno povezani s proizvodnjo kamna v kamnolomu in obratu za pretvorbo, prevozom na kraju samem in zunaj njega med proizvodnjo, emisijami, povezanimi z upravnimi postopki (npr. delovanje stavb na kraju samem), in prevozom prodanih proizvodov do vrat obrata za pretvorbo ali lokalnega prometnega vozlišča (npr. železniške postaje ali pristanišča).

            2.8   Upravljanje vode in odpadne vode v obratu za pretvorbo

            Vlagatelj predloži opis rabe vode v obratu za pretvorbo naravnega kamna, vključno s strategijami in metodami za zbiranje in vračanje vode v krogotok ter njeno ponovno uporabo.
            Ponovno pridobivanje trdnih snovi iz odpadne vode iz postopkov rezanja je treba izvajati na kraju samem z uporabo načel usedanja in/ali filtriranja.
            Prečiščeno odpadno vodo je treba skladiščiti na kraju samem in vračati v krogotok za postopke rezanja, nadzor nad prahom ali druge namene.
            Poleg tega se 5 točk podeli za namestitev sistema za zbiranje in shranjevanje deževnice, ki pada na nepropustnih območjih obrata, s katerim se preprečuje, da bi deževnica tekla na površini delovnih območij in odnašala neraztopljene trdne snovi v neprepustne bazene (za oskrbo rezalne opreme z vodo) ali naravne vodotoke.

                  Ocenjevanje in preverjanje

               : vlagatelj predloži izjavo o skladnosti s tem merilom ter priloži ustrezno dokumentacijo z opisom rabe vode na kraju samem, sistema za zbiranje odpadne vode/deževnice ter sistema za obdelavo odpadne vode in njeno vračanje v krogotok.

            2.9   Nadzor nad prahom v obratu za pretvorbo

            Vlagatelj dokaže, da se v obratu za pretvorbo izvajajo operativni ukrepi za nadzor nad prahom. Ukrepi med posameznimi obrati se lahko razlikujejo, vendar bi morali v vseh obratih vključevati naslednje vidike:

                        —

                        uporabo razpršilnikov vode za preprečevanje prašenja ali vakuumskih nap, povezanih z vrečkami s filtri za prah/elektrostatičnimi filtri za vse dejavnosti suhega rezanja ali oblikovanja, pri katerih lahko nastanejo precejšnje količine prahu,

                        —

                        redno odstranjevanje prahu z notranjih talnih površin bodisi z uporabo razpršilnikov vode na površinah, s katerih voda odteka v sistem za obdelavo vode na kraju samem, bodisi z uporabo vakuumske naprave za suho odstranjevanje prahu (pometanje suhega prahu se ne bi smelo izvajati),

                        —

                        zagotovitev ograjenega območja za skladiščenje vsega dehidriranega blata iz mokrega rezanja in/ali vsega prahu iz postopkov suhega rezanja do prodaje, odpreme za ponovno uporabo, ponovne uporabe na kraju samem ali prevoza na odlagališče,

                        —

                        prekritje najpogosteje uporabljenih cestnih površin z betonom ali asfaltom,

                        —

                        zagotovitev ustreznega usposabljanja zaposlenih za dobre prakse v zvezi z nadzorom nad prahom ter zagotovitev ustrezne osebne varovalne opreme zaposlenim in obiskovalcem,

                        —

                        zagotovitev rednih zdravstvenih pregledov zaposlenih z možnostjo pogostejšega spremljanja za ugotavljanje težav z dihali in morebitnega pojava silikoze (slednja točka velja samo za obrate za pretvorbo, v katerih se predelujejo granit in druge silikatne kamnine).

                  Ocenjevanje in preverjanje:

               vlagatelj predloži izjavo o skladnosti s tem merilom ter priloži ustrezno dokumentacijo skupaj z: (i) opisom ukrepov za nadzor nad prahom, ki se izvajajo v obratu za pretvorbo, in (ii) podrobnostmi o sistemu zdravstvenih pregledov zaposlenih, kadar je ustrezno.

            2.10   Ponovna uporaba odpadkov, nastalih v procesu, iz obrata za pretvorbo

            Vlagatelj vodi evidenco nastajanja odpadkov v procesu za obrat za pretvorbo. Evidenca vsebuje podrobnosti o vrsti in količini nastalih odpadkov (npr. odpadki iz proizvodnih procesov in blato iz proizvodnih procesov).
            Evidenca odpadkov, nastalih v procesu, zajema 12-mesečno obdobje, za katero se oceni celotni obseg proizvodnje v masi (v kilogramih ali tonah) in površini (m2).
            Vsaj 80 % masnega deleža odpadkov iz proizvodnih procesov, nastalih pri postopkih predelave naravnega kamna na kraju samem, se znova uporabi v drugih postopkih ali skladišči na kraju samem za pripravo na prihodnjo prodajo.
            Poleg tega se lahko skupno 10 točk podeli, kot sledi:

                        —

                        največ 5 točk se podeli glede na to, za koliko stopnja ponovne uporabe odpadkov iz proizvodnih procesov dokazano presega zgoraj določeno stopnjo ponovne uporabe glede na masni delež (od 0 točk za 80-odstotno stopnjo ponovne uporabe do 5 točk za 100-odstotno stopnjo ponovne uporabe),

                        —

                        največ 5 točk se podeli glede na dokazano stopnjo ponovne uporabe blata iz proizvodnih procesov (od 0 točk za 0-odstotno stopnjo ponovne uporabe do 5 točk za 100-odstotno stopnjo ponovne uporabe blata iz proizvodnih procesov).

                  Ocenjevanje in preverjanje:

               vlagatelj predloži evidenco odpadkov za obrat za pretvorbo za najmanj 12 mesecev pred datumom podelitve licence za uporabo znaka EU za okolje in se zaveže, da jo bo vodil v obdobju veljavnosti licence za uporabo znaka Eu za okolje.

               Vlagatelj predloži izjavo o skladnosti z obvezno zahtevo na podlagi tega merila in priloži izračun skupne količine odpadkov iz proizvodnih procesov (v kilogramih ali tonah). Predložijo se tudi podrobnosti o namembnem kraju teh odpadkov, nastalih v procesu, pri čemer se pojasni, ali so namenjeni zunanji ponovni uporabi pri drugem procesu ali se pošiljajo na odlagališče odpadkov. Za vsako zunanjo ponovno uporabo ali odlaganje na odlagališču se predložijo odpremnice.

            2.11   Regionalno integrirana proizvodnja v obratu za pretvorbo (neobvezno)

               To merilo velja za prevozno razdaljo med vrati kamnoloma in vrati obrata za pretvorbo ter se nanaša izrecno na proizvode iz naravnega kamna, ki izvirajo iz zadevnega kamnoloma.

            Največ 5 točk se podeli, če lahko vlagatelji dokažejo, da je razdalja za prevoz vmesnih blokov rezanega kamna od kamnoloma do obrata za pretvorbo manj kot 260 km (od 0 točk, če je razdalja ≥ 260 km, do največ 5 točk, če je razdalja ≤ 10 km).

                  Ocenjevanje in preverjanje

               : vlagatelj predloži naslov obrata za pretvorbo in naslov kamnoloma ali zemljepisno lokacijo zadevnih vrat kamnoloma. Poleg tega predloži opis načinov prevoza, ki se uporabljajo za prevoz vmesnih blokov rezanega kamna do obrata za pretvorbo.

               Pot prevoza in skupna razdalja se ocenita in označita na zemljevidu z uporabo zemljevidov s satelitskim prikazom in brezplačno dostopne programske opreme za oceno razdalje.

            3.   MERILA ZA PROIZVODE IZ AGLOMERIRANEGA KAMNA NA OSNOVI VEZIV IZ SMOLE

               Sistem točkovanja

            V preglednici v nadaljevanju sta predstavljena sistem točkovanja in najmanjše število točk, ki jih proizvodi iz aglomeriranega kamna potrebujejo za znak EU za okolje.

                           Merila, po katerih se lahko podelijo točke

                           Proizvodi iz aglomeriranega kamna

                                    1.7

                                    Sistem okoljskega ravnanja (neobvezno)

                        0, 3 ali 5 točk

                                    3.1

                                    Poraba energije

                        največ 30 točk

                                    3.3

                                    Vsebnost recikliranih/sekundarnih materialov

                        največ 35 točk

                                    3.4

                                    Vsebnost veziva iz smole

                        največ 20 točk

                                    3.5

                                    Ponovna uporaba odpadkov, nastalih v procesu

                        največ 10 točk

                           Največje število točk

                           100

                           Najmanjše število točk, potrebno za znak EU za okolje

                           50

                  3.1   Poraba energije

            Poraba električne energije pri specifičnih procesih pri proizvodnji aglomeriranega kamna (vključno s pripravo šarž surovin, primarnim mešanjem, sekundarnim mešanjem, oblikovanjem v kalupu in končno obdelavo) ne presega 1,1 MJ/kg.
            Če se meljejo surovine iz kamna, se specifična poraba električne energije pri postopku mletja (v MJ/kg) sporoči ločeno, vendar se ne prišteje vsoti za proces.
            Skupno 30 točk se lahko podeli, kot sledi:

                        —

                        največ 10 točk se podeli glede na to, za koliko se poraba električne energije pri specifičnem procesu zmanjša in približa pragu okoljske odličnosti, ki znaša 0,7 MJ/kg (od 0 točk za 1,1 MJ/kg do 10 točk za 0,7 MJ/kg),

                        —

                        največ 10 točk se lahko podeli sorazmerno z deležem električne energije iz obnovljivih virov glede na celotno porabo električne energije (od 0 točk, če delež električne energije iz obnovljivih virov znaša 0 %, do 10 točk, če delež električne energije iz obnovljivih virov znaša 100 %),

                        —

                        največ 10 točk se podeli glede na način nakupa morebitne električne energije iz obnovljivih virov, in sicer: v skladu z zasebnimi pogodbami o energetskih storitvah na podlagi obnovljivih virov na kraju samem ali v njegovi bližini (10 točk); v skladu s podjetniškimi pogodbami o nakupu električne energije iz obnovljivih virov na kraju samem ali v njegovi bližini (10 točk); v skladu z dolgoročnimi podjetniškimi pogodbami o nakupu električne energije iz obnovljivih virov s priključitvijo na omrežje ali iz oddaljenega omrežja (19) (8 točke); na podlagi certifikatov za zeleno električno energijo (20) (6 točke); z nakupom potrdil o izvoru energije iz obnovljivih virov za celotno oskrbo z električno energijo ali zeleno tarifo komunalnega ponudnika (21) (4 točke);

                  Ocenjevanje in preverjanje:

               poraba električne energije pri specifičnem procesu se izračuna tako, da se poraba električne energije za opremo za zadevni proces deli z obsegom proizvodnje (v kg ali m3). Sporočeni podatki morajo biti reprezentativni za proizvode, na katere se nanaša vloga za znak EU za okolje. Kadar imajo različni proizvodi, zajeti z isto vlogo, precej različne vrednosti, se podatki sporočijo ločeno za vsak proizvod. Kadar so podatki o proizvodnji na voljo v m3, bi jih bilo treba pretvoriti v kilograme z uporabo ustreznega faktorja nasipne gostote (v kg/m3) za proizvod iz aglomeriranega kamna.

               Vlagatelj predloži podrobnosti o veljavni pogodbi o nakupu električne energije in poudari delež električne energije iz obnovljivih virov v kupljeni električni energiji. Po potrebi se v izjavi ponudnika električne energije pojasni (i) delež električne energije iz obnovljivih virov v dobavljeni električni energiji, (ii) narava veljavne pogodbe o nakupu (tj. zasebna pogodba o energetskih storitvah, podjetniška pogodba o nakupu električne energije, neodvisni certifikat zelene energije ali zelena tarifa) in (iii) ali je kupljena električna energija pridobljena iz obnovljivih virov na kraju samem ali v njegovi bližini.

               Kadar vlagatelj kupi potrdila o izvoru, da bi povečal delež obnovljivih virov, predloži ustrezno dokumentacijo za zagotovitev, da je bilo potrdilo o izvoru kupljeno v skladu z načeli in pravili delovanja evropskega sistema energijskih certifikatov.

            3.2   Nadzor nad prahom in kakovost zraka

            Vsa delovna območja, na katerih obstaja tveganje izpostavljenosti stirenu, katerega koncentracija lahko po podatkih o spremljanju preseže 20 ppm (ali 85 mg/m3), so jasno označena in dobro prezračevana.
            Pripravki smole se odmerjajo in mešajo z uporabo zaprtih sistemov.
            Vlagatelj dokaže, da se v obratu izvajajo ukrepi za nadzor nad prahom. Ukrepi med posameznimi obrati se lahko razlikujejo, vendar bi morali v vseh obratih vključevati naslednje vidike:

                        —

                        uporabo razpršilnikov vode za preprečevanje prašenja ali vakuumskih nap, povezanih z vrečkami s filtri za prah/elektrostatičnimi filtri za vse dejavnosti suhega rezanja, drobljenja ali druge dejavnosti, pri katerih lahko nastanejo precejšnje količine prahu,

                        —

                        redno odstranjevanje prahu z notranjih talnih površin bodisi z uporabo razpršilnikov vode na površinah, s katerih voda odteka v sistem za obdelavo vode na kraju samem, bodisi z uporabo vakuumske naprave za suho odstranjevanje prahu (pometanje suhega prahu se ne bi smelo izvajati),

                        —

                        zagotovitev ograjenega območja za skladiščenje vsega dehidriranega blata iz mokrega rezanja in/ali vsega prahu iz postopkov suhega rezanja do prodaje, odpreme za ponovno uporabo, ponovne uporabe na kraju samem ali prevoza na odlagališče,

                        —

                        prekritje najpogosteje uporabljenih cestnih površin z betonom ali asfaltom;

                        —

                        zagotovitev ustreznega usposabljanja zaposlenih za dobre prakse v zvezi z nadzorom nad prahom ter zagotovitev ustrezne osebne varovalne opreme zaposlenim in obiskovalcem,

                        —

                        zagotovitev rednih zdravstvenih pregledov zaposlenih z možnostjo pogostejšega spremljanja za ugotavljanje težav z dihali in morebitnega pojava silikoze (zadnja navedena točka velja samo za obrate, v katerih se predelujejo proizvodi na osnovi kremena).

                  Ocenjevanje in preverjanje:

               vlagatelj predloži izjavo o skladnosti s tem merilom ter priloži ustrezno dokumentacijo skupaj z: (i) opisom vseh delovnih območij, na katerih obstaja tveganje izpostavljenosti stirenu, in podrobnostmi o vzpostavljenem sistemu prezračevanja; (ii) opisom ukrepov za nadzor nad prahom, ki se izvajajo v proizvodnem obratu, in (iii) podrobnostmi o vzpostavljenem sistemu zdravstvenih pregledov zaposlenih, kadar je ustrezno.

            3.3   Vsebnost recikliranih/sekundarnih materialov

            Vlagatelj oceni in dokumentira regionalno razpoložljivost neobdelanega materiala, recikliranega materiala iz odpadkov, nastalih pri različnih proizvodnih procesih, in sekundarnega materiala iz stranskih proizvodov, pridobljenih pri različnih proizvodnih procesih. Navedejo se približne prevozne razdalje do dokumentiranih virov materialov.
            Poleg tega se največ 35 točk podeli glede na delež recikliranih/sekundarnih materialov, ki ga vsebuje proizvod iz aglomeriranega kamna, do praga okoljske odličnosti, ki znaša 35 % masnega deleža (od 0 točk, če vsebnost recikliranih/sekundarnih materialov znaša 0 % masnega deleža, do 35 točk, če vsebnost znaša ≥ 35 % masnega deleža).
            Prah, odrezki in zavrnjeni proizvodi iz aglomeriranega kamna, ki se vključijo v nove proizvode, se ne upoštevajo pri vsebnosti recikliranih materialov, če se vrnejo v isti proces, v katerem so nastali.

                  Ocenjevanje in preverjanje:

               vlagatelj predloži izjavo o skladnosti z obvezno zahtevo na podlagi tega merila ter priloži dokumentacijo z opredelitvijo in regionalno razpoložljivostjo neobdelanih, recikliranih in sekundarnih materialov.

               Reciklirani ali sekundarni materiali se pri vsebnosti recikliranih/sekundarnih materialov upoštevajo le, če se pridobijo iz virov, ki so v primerjavi z viri glavnih uporabljenih neobdelanih materialov (npr. marmorja in kremena) ≤ 2,5-krat bolj oddaljeni od proizvodnega obrata za aglomerirani kamen.

               Vlagatelj predloži mesečno bilanco recikliranih/sekundarnih materialov za 12-mesečno obdobje proizvodnje pred datumom podelitve licence za uporabo znaka EU za okolje in se zaveže, da jo bo vodil v obdobju veljavnosti licence za uporabo znaka EU za okolje. V bilanci so navedene količine vhodnih recikliranih/sekundarnih materialov (dokazane z dobavnicami in računi) in izhodnih recikliranih/sekundarnih materialov v vseh prodanih ali za prodajo pripravljenih proizvodih iz aglomeriranega kamna, na katere se nanašajo navedbe o vsebnosti recikliranih/sekundarnih materialov (podprte s količinami proizvodov in navedbami o odstotnih deležih).

               Navedbe o vsebnosti recikliranih in/ali sekundarnih materialov so reprezentativne za sestave mešanic, ki se uporabljajo na ravni šarž, za proizvode z znakom EU za okolje. Splošna dodelitev recikliranih in/ali sekundarnih materialov ni dovoljena.

               Kadar imajo različni proizvodi, zajeti z isto vlogo za podelitev licence, precej različne vrednosti, se podatki sporočijo ločeno za vsak proizvod.

            3.4   Vsebnost veziva iz smole

            Uporaba poliestrske, epoksidne ali drugih smol pri proizvodnji je omejena na največ 10 % skupne teže končnega proizvoda.
            Poleg tega se največ 20 točk podeli glede na to, za koliko se vsebnost veziva iz smole zmanjša in približa pragu okoljske odličnosti, ki znaša 5 % (od 0 točk za 10-odstotno vsebnost veziva iz smole do 20 točk za 5-odstotno vsebnost veziva iz smole).

                  Ocenjevanje in preverjanje

               : vlagatelj predloži izjavo o skladnosti z obveznimi zahtevami na podlagi merila ter priloži izračun celotne uporabe veziva iz smole v obliki odstotnega deleža skupne teže proizvoda iz aglomeriranega kamna.

               Navedbe o vsebnosti veziva so reprezentativne za sestave mešanic, ki se uporabljajo na ravni šarž, za proizvode z znakom EU za okolje.

               Kadar imajo različni proizvodi, zajeti z isto vlogo za podelitev licence, precej različne vrednosti, se podatki sporočijo ločeno za vsak proizvod.

            3.5   Ponovna uporaba odpadkov, nastalih v procesu

            Vlagatelj vodi evidenco nastajanja odpadkov v procesu proizvodnje aglomeriranega kamna. Evidenca vsebuje podrobnosti o vrsti in količini nastalih odpadkov (npr. odpadki iz proizvodnih procesov in blato iz proizvodnih procesov).
            Evidenca odpadkov, nastalih v procesu, zajema 12-mesečno obdobje pred datumom podelitve znaka EU za okolje, za katero se oceni celotni obseg proizvodnje v masi (v kilogramih ali tonah) in površini (m2).
            Vsaj 70 % odpadkov (odpadkov in blata iz proizvodnih procesov), nastalih pri proizvodnji plošč in blokov aglomeriranega kamna, se ponovno uporabi v drugih proizvodnih procesih.
            Poleg tega se največ 10 točk podeli glede na dokazano stopnjo ponovne uporabe odpadkov, nastalih v procesu (od 0 točk za 70-odstotno stopnjo ponovne uporabe do 10 točk za 100-odstotno stopnjo ponovne uporabe odpadkov, nastalih v procesu).

                  Ocenjevanje in preverjanje:

               vlagatelj predloži evidenco odpadkov za obrat za proizvodnjo aglomeriranega kamna za vsaj 12 mesecev pred datumom podelitve licence za uporabo znaka EU za okolje in se zaveže, da jo bo posodabljal v obdobju veljavnosti licence.

               Vlagatelj predloži izjavo o skladnosti z obveznimi zahtevami na podlagi tega merila in priloži izračun skupne količine odpadkov in blata iz proizvodnih procesov (v kilogramih ali tonah). Predložijo se tudi podrobnosti o namembnem kraju teh odpadkov, nastalih v procesu, pri čemer se pojasni, ali so namenjeni zunanji ponovni uporabi pri drugem procesu ali se pošiljajo na odlagališče. Za vsako zunanjo ponovno uporabo ali odlaganje na odlagališču se predložijo odpremnice.

               Če specifičnih podatkov za proizvodno linijo ali proizvod ni mogoče predložiti, se vlagatelj sklicuje na podatke za celoten obrat.

            4.   MERILA ZA KERAMIČNE PROIZVODE IN PROIZVODE IZ ŽGANE GLINE

               Sistem točkovanja

            V preglednici v nadaljevanju sta predstavljena sistem točkovanja in najmanjše število točk, ki jih keramični proizvodi in proizvodi iz žgane gline potrebujejo za znak EU za okolje.
            Kadar vlagatelj uporablja prašek, posušen z razprševanjem, kot surovino in ni proizvajalec te surovine, navede ta prašek, uporabljen za proizvodnjo keramičnih proizvodov ali proizvodov iz žgane gline, ter priloži račune za dobavo, ki niso bili izdani več kot 1 leto pred datumom vloge. V takem primeru vlagatelj predloži vse ustrezne izjave proizvajalca praška, posušenega z razprševanjem, ki dokazujejo skladnost z vsemi povezanimi zahtevami za znak EU za okolje in vsemi drugimi ustreznimi neobveznimi zahtevami, na podlagi katerih se lahko podelijo točke.
            Za merili 4.1 in 4.2 sta za keramične ploščice določeni dve vrsti mejnih vrednosti, odvisno od tega, ali se licenca za znak EU za okolje uporablja za omejeno število proizvodov (kadar bi bilo treba predložiti stabilne operativne podatke med proizvodno serijo za reprezentativna obdobja) ali kadar se licenca uporablja za večje število oblik proizvodov določene družine proizvodov (22) (kadar bi bilo treba predložiti letne povprečne podatke). Mejne vrednosti za letno povprečno proizvodnjo so višje, da bi se upoštevala energija, ki je potrebna za vzdrževanje temperatur v peči, ko proizvodna linija ne obratuje (npr. kadar se spreminjajo oblike ploščic) ali ko ne obratuje s polno zmogljivostjo (npr. ob nočnih izmenah ali ob koncih tedna).

                           Merila, po katerih se lahko podelijo točke

                           Keramični proizvodi in proizvodi iz žgane gline

                                    1.7

                                    Sistem okoljskega ravnanja (neobvezno)

                        0, 3 ali 5 točk

                                    4.1

                                    Poraba goriva za sušenje in žganje

                        največ 20 točk

                                    4.2

                                    Emisije CO2

                        največ 25 točk

                                    4.4

                                    Emisije prahu, HF, NOx in SOx v zrak

                        največ 40 točk

                                    4.6

                                    Ponovna uporaba odpadkov, nastalih v procesu

                        največ 10 točk

                           Največje možno število točk

                           100

                           Najmanjše število točk, potrebno za znak EU za okolje

                           50

                  4.1   Poraba goriva za sušenje in žganje

            Kot gorivo za sušilnike in peči se ne uporabljajo premog, naftni koks, lahko kurilno olje in težko kurilno olje.
            Specifična poraba goriva za postopke sušenja in žganja ne presega ustreznih obveznih mejnih vrednosti, opredeljenih v nadaljevanju.

                           Sušilnik za sušenje

                           Sušilnik proizvodov in peč

                        Obvezna mejna vrednost

                        Prag okoljske odličnosti

                        Obvezna mejna vrednost

                        Prag okoljske odličnosti

                        Keramične ploščice: posamezni proizvod (**)

                        1,8 MJ/kg praška (*)

                        1,3 MJ/kg praška (**)

                        4,1 MJ/kg

                        3,2 MJ/kg

                        Keramične ploščice: družina proizvodov (***)

                        5,5 MJ/kg

                        4,3 MJ/kg

                        Tlakovci iz žgane gline

                        n. r.

                        n. r.

                        3,5 MJ/kg

                        2,1 MJ/kg

                  Poleg tega se največ 20 točk podeli glede na to, za koliko se specifična poraba goriva za postopke sušenja in žganja zmanjša in približa ustreznemu pragu okoljske odličnosti iz zgornje preglednice (npr. za tlakovce iz žgane gline: od 0 točk za 3,5 MJ/kg do 20 točk za ≤ 2,1 MJ/kg).
            Za keramične ploščice, za katere se uporablja prašek, posušen z razprševanjem (proizveden na kraju samem ali drugje), se v skladu s prejšnjim odstavkom izračunata dva rezultata: eden za prašek, posušen z razprševanjem (SDP), eden pa za peč za keramične ploščice in sušilnik za proizvode (KWD). Oba rezultata se nato pretvorita v en rezultat, kot sledi:

               Gorivorezultat
                = 0,35(SDP) + 0,65(KWD)

                  Ocenjevanje in preverjanje:

               vlagatelj navede vrednosti specifične porabe goriva za ustrezne proizvode skupaj z izračuni za pretvorbo vrednosti v specifičen rezultat. Specifična poraba goriva se izračuna tako, da se poraba goriva (v MJ) za opremo za zadevni proces deli z obsegom proizvodnje (v kg) v zadevnem obdobju proizvodnje.

               Kadar so podatki o proizvodnji na voljo v m2, vendar jih je treba sporočiti v kg, bi bilo treba vrednost pretvoriti z uporabo fiksnega faktorja nasipne gostote (kg/m2) za proizvod in družino proizvodov.

               Podatki za celotno družino proizvodov morajo biti reprezentativni za vse proizvodne linije za 12-mesečno obdobje pred datumom podelitve znaka EU za okolje. Podatki za posamezne proizvode morajo biti reprezentativni za stabilne pogoje med dejansko proizvodne serijo.

               Volumetrični ali masni vnosi goriva v sisteme peči in sušilnikov se določijo na podlagi odčitkov za obrat in pretvorijo v MJ tako, da se prostornina/masa goriva, porabljenega v opredeljenem obdobju proizvodnje (npr. v kg, t, L ali Nm3), pomnoži s specifično ali generično zgorevalno toploto istega goriva (npr. v MJ/kg, MJ/t, MJ/L ali MJ/Nm3).

               Kadar se gorivo, ki se uporablja za proizvodnjo toplote za postopke sušenja, dovaja v sistem za soproizvodnjo, bi bilo treba električno energijo, ki jo sistem proizvede v opredeljenem obdobju proizvodnje (izmerjeno v kWh in pretvorjeno v MJ), odšteti od odčitka za celotno porabo goriva.

            4.2   Emisije CO2

            Specifične emisije CO2, povezane z zgorevanjem goriva in emisijami iz proizvodnih procesov v zvezi z razogljičenjem surovin pri postopkih sušenja in žganja, ne presegajo ustreznih obveznih mejnih vrednosti, opredeljenih v nadaljevanju.

                           Proizvodnja prahu, sušenega z razprševanjem

                           Sušilnik proizvodov in peč
                            (*)

                        Obvezna mejna vrednost

                        Prag okoljske odličnosti

                        Obvezna mejna vrednost

                        Prag okoljske odličnosti

                        Keramične ploščice: posamezni proizvod (***)

                        84 kg CO2/t praška (*)

                        54 kg CO2/t praška (*)

                        280 kg CO2/t

                        230 kg CO2/t

                        Keramične ploščice: družina proizvodov (****)

                        360 kg CO2/t

                        290 kg CO2/t

                        Tlakovci iz žgane gline

                        n. r.

                        n. r.

                        192 kg CO2/t

                        129 kg CO2/t

                  Poleg tega se največ 25 točk podeli glede na to, za koliko se specifične emisije CO2 zmanjšajo in približajo ustreznemu pragu okoljske odličnosti iz zgornje preglednice (npr. za tlakovce iz žgane gline: od 0 točk za 192 kg CO2/t do 25 točk za 129 kg CO2/t).
            Za keramične ploščice, za katere se uporablja prašek, posušen z razprševanjem (proizveden na kraju samem ali drugje), se izračunata dva rezultata v skladu s prejšnjim odstavkom, in sicer eden za prašek, posušen z razprševanjem (SDP), eden pa za peč in sušilnik proizvodov (KWD). Oba rezultata se nato pretvorita v en rezultat, kot sledi:

               CO2rezultat = 0,35(SDP) + 0,65(KWD)

                  Ocenjevanje in preverjanje:

               vlagatelj predloži izjavo o skladnosti z obvezno zahtevo na podlagi tega merila in priloži izjavo o specifičnih emisijah CO2, izračunanih v skladu z ustrezno metodologijo, opisano v nadaljevanju.

               Za proizvode iz naprav, ki spadajo na področje uporabe Direktive 2003/87/ES Evropskega parlamenta in Sveta (23)
               , izračun specifičnih emisij na tono proizvoda temelji na ravni emisij in ravneh dejavnosti v skladu z načrtom metodologije spremljanja, pripravljenim v skladu s členom 6 Delegirane uredbe Komisije (EU) 2019/331 (24)
               o pravilih za brezplačno dodelitev.

               Za proizvode iz naprav, ki ne spadajo na področje uporabe Direktive 2003/87/ES, se rezultati navedejo v skladu z ustrezno metodologijo izračuna, opredeljeno v Uredbi Komisije (EU) št. 601/2012 (25).

               Za keramične proizvode, za katere se kot surovina uporablja prašek, posušen z razprševanjem, ki se proizvaja v ločeni napravi, vlagatelj predloži izjavo proizvajalca praška, posušenega z razprševanjem, v kateri je navedena vrednost letnih povprečnih specifičnih emisij CO2 v skladu z eno od dveh metod izračuna, opisanih zgoraj, za zadnje leto poročanja.

               V vseh primerih se vrednost specifičnih emisij CO2 oceni na ravni proizvodov z znakom EU za okolje, zajetih z licenco za uporabo znaka EU za okolje. Ustrezne vrednosti porabe goriva, izračunane za merilo 4.1, intenzivnosti emisij ogljika uporabljenih goriv in povprečne vsebnosti karbonata v surovinah se uporabijo kot osnova za izračun emisij CO2.

            4.3   Poraba tehnološke vode

            Obrat, ki proizvaja keramični proizvod ali proizvod iz žgane gline:

                        —

                        ima sistem za recikliranje odpadne vode v zaprti zanki za tehnološko odpadno vodo, ki omogoča ničelno odvajanje tekočin, ali

                        —

                        lahko dokaže, da je specifična poraba sveže vode enaka mejnim vrednostim za porabo, opredeljenim v preglednici v nadaljevanju, ali manjša.

                                       Vrsta proizvoda

                                       Ali se sušenje z razprševanjem izvaja na kraju samem?

                                       Mejna vrednost porabe

                                    keramične ploščice in tlakovci iz žgane gline

                                    da

                                    1,0 L/kg

                                    ne

                                    0,5 L/kg

                  Ocenjevanje in preverjanje:

               vlagatelj predloži izjavo o skladnosti z obvezno zahtevo, v kateri navede sredstva za zagotovitev skladnosti.

               Kadar se za recikliranje tehnološke odpadne vode uporablja sistem za ničelno odvajanje tekočin, vlagatelj predloži kratek opis sistema in njegove glavne parametre delovanja.

               Kadar takega sistema ni, se podatki o skupni porabi tehnološke vode (v L ali m3) in podatki o celotni proizvodnji keramičnih proizvodov ali proizvodov iz žgane gline (v kg ali m2) predložijo za zadnje koledarsko leto ali tekoče 12-mesečno obdobje pred datumom podelitve znaka EU za okolje.

               Če specifičnih podatkov za proizvodno linijo ali proizvod ni mogoče predložiti, se vlagatelj sklicuje na podatke za celoten obrat.

               Porabo vode zaradi stranišč, menz in drugih dejavnosti, ki niso neposredno povezane s proizvodnim procesom, bi bilo treba meriti ločeno in se ne bi smela upoštevati pri izračunu.

            4.4   Emisije prahu, HF, NOx in SOx v zrak

            Ukrepi za zmanjšanje emisij prahu iz „hladno“ prašnih postopkov na območju proizvodnje keramičnih ploščic zajemajo vsaj sprejem, mešanje in mletje surovin ter oblikovanje in zasteklitev/dekoracijo ploščic.
            Specifične emisije prahu, HF, NOx in SOx v zrak, povezane s proizvodnjo keramičnih proizvodov ali proizvodov iz žgane gline, ne presegajo ustreznih obveznih mejnih vrednosti, opredeljenih v preglednici v nadaljevanju.

                           Parameter za emisije

                           Obvezna mejna vrednost

                           Prag okoljske odličnosti

                           Preskusna metoda

                           Razpoložljive točke

                        Prah (sušilnik za sušenje)  (*)

                        90 mg/kg

                        n. r.

                        EN 13284

                        n. r.

                        Prah (peč)

                        50 mg/kg

                        10 mg/kg

                        EN 13284

                        največ 10

                        HF (peč)

                        20 mg/kg

                        6 mg/kg

                        ISO 15713

                        največ 10

                        NOx kot NO2 (peč)

                        250 mg/kg

                        170 mg/kg

                        EN 14792

                        največ 10

                        SOx kot SO2 (peč)

                        1300 mg/kg

                        750 mg/kg

                        EN 14791

                        največ 10

                  Poleg tega se največ 40 točk podeli glede na to, za koliko se dejanske specifične emisije prahu, HF, NOx in SOx zmanjšajo in približajo ustreznim pragom okoljske odličnosti iz zgornje preglednice (npr. za emisije HF: od 0 točk za 20 mg/kg, do 10 točk za ≤ 6 mg/kg).

                  Ocenjevanje in preverjanje:

               vlagatelj predloži izjavo o skladnosti z obveznimi zahtevami na podlagi tega merila, podprto z (i) opisom vzpostavljenih ukrepov za zmanjšanje emisij prahu iz „hladno“ prašnih postopkov in (ii) in priloži podatke za obrat v mg/Nm3, ki so izraženi kot letna povprečna vrednost, izračunana na podlagi dnevnih povprečnih vrednosti. Podatki se pridobijo s stalnim ali rednim spremljanjem v skladu z ustreznimi standardi EN ali ISO. Pri rednem spremljanju se vzamejo vsaj trije vzorci med neprekinjenim delovanjem sušilnika za sušenje z razprševanjem ali peči za proizvodne serije za proizvode z znakom EU za okolje.

               Kadar so podatki o proizvodnji na voljo v m2, vendar jih je treba sporočiti v kg, bi bilo treba vrednost pretvoriti z uporabo fiksnega faktorja nasipne gostote (kg/m2) za proizvod in družino proizvodov.

               Podatki za celotno družino proizvodov bi morali biti reprezentativni za vse proizvodne linije za 12-mesečno obdobje pred datumom podelitve znaka EU za okolje. Podatki za posamezne proizvode bi morali biti reprezentativni za stabilne pogoje med dejanskimi proizvodnimi serijami.

               Za pretvorbo rezultatov spremljanja izpušnih plinov iz mg/Nm3 (pri 18 % vsebnosti O2) v mg/kg keramične ploščice / ploščice iz žgane gline ali, jih je treba pomnožiti s prostornino toka specifičnega plina (Nm3/kg proizvoda). 1 Nm3 ustreza 1 m3 suhega plina pri standardnih pogojih, tj. 273 K in 101,3 kPa.

               Če specifičnih podatkov za proizvodno linijo ali proizvod ni mogoče predložiti, se vlagatelj sklicuje na podatke za celoten obrat in dodeli emisije za proizvodnjo z znakom EU za okolje na osnovi mase.

            4.5   Upravljanje odpadne vode

            Tehnološka odpadna voda iz proizvodnje keramičnih proizvodov ali proizvodov iz žgane gline se obdela v skladu z eno od naslednjih možnosti:

                        —

                        možnost 1: obdelava na kraju samem za odstranitev neraztopljenih trdnih snovi, pri čemer se obdelana odpadna voda vrne v proizvodni proces v okviru sistema za ničelno odvajanje tekočin, ali

                        —

                        možnost 2: obdelava na kraju samem za odstranitev suspendiranih snovi (ali brez take obdelave) pred transportom odpadne vode v obrat tretje osebe za obdelavo, ali

                        —

                        možnost 3: obdelava na kraju samem za odstranitev suspendiranih snovi pred odvajanjem odpadne vode v lokalne vodotoke.

                  V primeru možnosti 2 ali 3 mora vlagatelj ali upravljavec obrata tretje osebe za obdelavo odpadne vode, kot je ustrezno, dokazati skladnost z naslednjimi mejnimi vrednostmi za končno obdelano odpadno vodo, ki se odvaja v lokalne vodotoke.

                           Parameter

                           Mejna vrednost

                           Preskusne metode

                        Suspendirane snovi

                        40 mg/l

                        ISO 5667-17

                        Kadmij

                        0,015 mg/l

                        ISO 8288

                        Svinec

                        0,15 mg/l

                        ISO 8288

                  Ocenjevanje in preverjanje:

               vlagatelj predloži izjavo o skladnosti, v kateri navede možnost, ki se uporablja v proizvodnem obratu.

               Kadar se za recikliranje tehnološke odpadne vode uporablja sistem za ničelno odvajanje tekočin, vlagatelj predloži kratek opis sistema in njegove glavne parametre delovanja.

               Kadar se obdelana ali neobdelana odpadna voda transportira v obrat tretje osebe za obdelavo, upravljavec obrata navede povprečne koncentracije suspendiranih snovi, kadmija in svinca v končni obdelani odpadni vodi ter predloži poročila o preskusih na podlagi tedenske analize odvedene odpadne vode v skladu z zgoraj opredeljenimi standardnimi preskusnimi metodami ali enakovrednimi notranjimi laboratorijskimi metodami. Manj pogosto preskušanje se lahko odobri, če je to v skladu z dovoljenjem za obratovanje.

               Kadar se tehnološka odpadna voda obdeluje na kraju samem in nato odvaja v lokalne vodotoke, vlagatelj navede povprečne koncentracije suspendiranih snovi, kadmija in svinca v končni obdelani odpadni vodi ter predloži poročila o preskusih na podlagi tedenske analize odvedene odpadne vode v skladu z zgoraj opredeljenimi standardnimi preskusnimi metodami ali enakovrednimi notranjimi laboratorijskimi metodami. Manj pogosto preskušanje se lahko odobri, če je to v skladu z dovoljenjem za obratovanje.

            4.6   Ponovna uporaba odpadkov, nastalih v procesu

            Vlagatelj vodi evidenco nastajanja odpadkov v procesu proizvodnje keramičnih proizvodov ali proizvodov iz žgane gline. Evidenca vsebuje podrobnosti o vrsti in količini odpadkov, nastalih v procesu (26).
            Evidenca odpadkov, nastalih v procesu, zajema najmanj 12-mesečno obdobje pred datumom podelitve znaka EU za okolje, za katero se oceni celotni obseg proizvodnje v masi (v kilogramih ali tonah) in površini (m2).
            Najmanj 90 % masnega deleža odpadkov, nastalih v procesu proizvodnje keramičnih proizvodov ali proizvodov iz žgane gline, se znova vključi v proizvodni proces na kraju samem ali procese proizvodnje keramičnih proizvodov ali proizvodov iz žgane gline zunaj obrata ali znova uporabi v drugih proizvodnih procesih.
            Poleg tega se največ 10 točk podeli glede na to, za koliko se stopnje ponovne uporabe odpadkov, nastalih v procesu, zvišajo in približajo pragu okoljske odličnosti, ki znaša 100 % (od 0 točk za 90-odstotno stopnjo ponovne uporabe odpadkov, nastalih v procesu, do 10 točk za 100-odstotno stopnjo ponovne uporabe odpadkov, nastalih v procesu).

                  Ocenjevanje in preverjanje:

               Vlagatelj predloži izjavo o izpolnjevanju obveznih zahtev iz tega merila, podprto z evidenco odpadkov za obrat za proizvodnjo keramike ali žgane gline za obdobje najmanj 12 mesecev pred datumom podelitve licence za znak EU za okolje, ter izračun ostankov in blata v proizvodnem procesu (v kg ali t). Vlagatelj se zaveže, da bo posodabljal tako evidenco v obdobju veljavnosti licence za uporabo znaka EU za okolje.

               Predložijo se tudi podrobnosti o namembnem kraju teh odpadkov, nastalih v procesu, pri čemer se pojasni, ali so namenjeni notranji ali zunanji ponovni uporabi pri drugem procesu ali se pošiljajo na odlagališče. Za vsako zunanjo ponovno uporabo ali odlaganje na odlagališču se predložijo odpremnice.

               Če specifičnih podatkov za proizvodno linijo ali proizvod ni mogoče predložiti, se vlagatelj sklicuje na podatke za celoten obrat.

            4.7   Glazure in črnila

            Kadar so keramične ploščice ali proizvodi iz žgane gline glazirani ali okrašeni, formulacija glazure ali črnilo vsebuje manj kot 0,10 % masnega deleža svinca in manj kot 0,10 % masnega deleža kadmija.

                  Ocenjevanje in preverjanje:

               vlagatelj predloži izjavo o skladnosti z obvezno zahtevo na podlagi tega merila in priloži ustrezno izjavo ali varnostni list dobavitelja glazure ali črnila.

            5.   MERILA ZA MONTAŽNE BETONSKE PROIZVODE ALI BLOKE STISNJENE ZEMLJE NA OSNOVI HIDRAVLIČNIH VEZIV ALI ALTERNATIVNIH CEMENTOV

               Sistem točkovanja

            Znak EU za okolje se lahko podeli vmesnemu hidravličnemu vezivu ali proizvodu iz alternativnega cementa, danemu na trg, ter končnim trdim oblogam, ki se proizvajajo z mešanjem takih veziv ali cementov z agregati in vodo, ki mu sledita dodatna obdelava in sušenje.
            Kadar vlagatelj ni proizvajalec vmesnega hidravličnega veziva ali proizvoda iz alternativnega cementa in vezivu ali proizvodu iz cementa ni bil podeljen znak EU za okolje, vlagatelj navede veziva ali cemente, uporabljene za proizvodnjo trdih oblog, ki jim je bil znak EU za okolje podeljen, ter priloži račune za dobavo, ki niso bili izdani več kot eno leto pred datumom vloge.
            V takem primeru vlagatelj predloži vse ustrezne izjave proizvajalca hidravličnega veziva ali alternativnega cementa, ki dokazujejo skladnost z vsemi povezanimi zahtevami za znak EU za okolje in vsemi drugimi ustreznimi neobveznimi zahtevami, na podlagi katerih se lahko podelijo točke.
            V preglednici v nadaljevanju sta predstavljena sistem točkovanja za vsak primer in najmanjše potrebno število točk.

                           Hidravlično vezivo

                           Alternativni cement

                           Trde obloge na osnovi cementa

                           Trde obloge na osnovi apna

                                    1.7

                                    Sistem okoljskega ravnanja za obrat za proizvodnjo hidravličnih veziv (neobvezno)

                        0, 3 ali 5 točk

                        n. r.

                        n. r.

                        n. r.

                                    1.7

                                    Sistem okoljskega ravnanja za obrat za proizvodnjo trdih oblog (neobvezno)

                        n. r.

                        n. r.

                        0, 3 ali 5 točk

                        0, 3 ali 5 točk

                                    5.1

                                    Faktor klinkerja

                        največ 15 točk

                        največ 15 točk

                        največ 15 točk

                        n. r.

                                    5.2

                                    Emisije CO2

                        največ 20 točk

                        največ 20 točk

                        največ 20 točk

                        največ 20 točk

                                    5.3

                                    Emisije prahu, NOx in SOx v zrak

                        največ 15 točk

                        n. r. ali največ 15 točk

                        največ 15 točk

                        največ 15 točk

                                    5.4

                                    Predelava in odgovorno pridobivanje surovin

                        n. r.

                        n. r.

                        največ 25 točk

                        največ 25 točk

                                    5.5

                                    Poraba energije

                        n. r.

                        n. r.

                        največ 20 točk

                        največ 20 točk

                                    5.6

                                    Okoljsko inovativne zasnove proizvodov (neobvezno)

                        n. r.

                        n. r.

                        največ 10 točk

                        največ 15 točk

                           Največje možno število točk

                           55

                           35 ali 50

                           110

                           100

                           Najmanjše število točk, potrebno za znak EU za okolje

                           27,5

                           17,5 ali 25

                           55

                           50

                  5.1   Faktor klinkerja

                  To merilo se ne uporablja za hidravlična veziva na osnovi apna.

                  Za hidravlične cemente:

            vlagatelj ali dobavitelj hidravličnega veziva na osnovi cementa sporoči faktor klinkerja ali vsaj ustrezno označevanje po standardu EN 197-1 (ki se lahko uporablja kot približek za faktor klinkerja v skladu s preglednico v nadaljevanju).

                           Označevanje po standardu EN 197-1

                           Predpostavljeni faktor klinkerja

                           Označevanje po standardu EN 197-1

                           Predpostavljeni faktor klinkerja

                        CEM I

                        0,96

                        CEM II/A-L

                        0,83

                        CEM II/A-S

                        0,83

                        CEM II/B-L

                        0,68

                        CEM II/B-S

                        0,68

                        CEM II/A-LL

                        0,83

                        CEM II/A-D

                        0,88

                        CEM II/B-LL

                        0,68

                        CEM II/A-P

                        0,83

                        CEM II/A-M

                        0,80

                        CEM II/B-P

                        0,68

                        CEM II/B-M

                        0,68

                        CEM II/A-Q

                        0,83

                        CEM III/A

                        0,47

                        CEM II/B-Q

                        0,68

                        CEM III/B

                        0,25

                        CEM II/A-V

                        0,83

                        CEM III/C

                        0,09

                        CEM II/B-V

                        0,68

                        CEM IV/A

                        0,73

                        CEM II/A-W

                        0,83

                        CEM IV/B

                        0,52

                        CEM II/B-W

                        0,68

                        CEM V/A

                        0,72

                        CEM II/A-T

                        0,83

                        CEM V/B

                        0,57

                        CEM II/B-T

                        0,68

                  največ 15 točk se lahko podeli vlagateljem glede na to, za koliko se zmanjša faktor klinkerja hidravličnega veziva cementa in približa pragu okoljske odličnosti, ki znaša 0,60 (od 0 točk za faktor klinkerja ≥ 0,90, do 15 točk za faktor klinkerja ≤ 0,60);

                  Za alternativne cemente:

            največ 15 točk se lahko podeli vlagateljem glede na to, za koliko se faktor klinkerja cementa zmanjša in približa pragu okoljske odličnosti, ki znaša 0,00 (od 0 točk za faktor klinkerja 0,30, do 15 točk za faktor klinkerja 0,00);

                  Ocenjevanje in preverjanje:

               vlagatelj predloži izjavo o specifičnem faktorju klinkerja za hidravlično vezivo ali ustrezno označevanje za vezivo v skladu s preglednico 1 iz standarda EN 197-1 za dobavljena hidravlična veziva.

               Kadar se več kot eno hidravlično vezivo ali alternativni cement uporablja v trdih oblogah (npr. v dvoslojnih teraco keramičnih ploščicah), mora vlagatelj izračunati točke, ki bi se uporabljale za vsako hidravlično vezivo ali alternativni cement, kot če bi bil edini uporabljen, nato pa izračunati tehtano povprečno skupno število točk, ki temelji na relativnem dodajanju vsakega hidravličnega veziva ali alternativnega cementa proizvodu.

            5.2   Emisije CO2

            Emisije CO2, povezane s proizvodnjo klinkerja portlandskega cementa, apna ali alternativnih cementov, ne presegajo ustreznih obveznih mejnih vrednosti, opredeljenih v preglednici v nadaljevanju, kadar se izračunajo po ustrezni metodi izračuna, ki je prav tako opredeljena v preglednici v nadaljevanju.

                           Vrsta proizvoda

                           Obvezna mejna vrednost

                           Prag okoljske odličnosti

                           Metoda izračuna CO2

                        Klinker sivega portlandskega cementa

                        816 kg CO2/t klinkerja

                        751 kg CO2/t klinkerja

                        V skladu z Delegirano uredbo (EU) 2019/331 ali Uredbo (EU) št. 601/2012, kot je ustrezno

                        Apno

                        1028 kgCO2/t hidravličnega apna

                        775 kg/CO2/t hidravličnega apna

                        Klinker belega portlandskega cementa

                        1 063 kg CO2/t klinkerja

                        835 kg CO2/t klinkerja

                        Alternativni cementi

                        571 kg CO2/t cementa

                        526 kg CO2/t cementa

                        Ogljični odtis po standardu ISO 14067 za faze življenjskega kroga A1–A3

                  Poleg tega se največ 20 točk podeli glede na to, za koliko se emisije CO2 zmanjšajo in približajo ustreznemu pragu okoljske odličnosti iz zgornje preglednice (npr. za klinker sivega portlandskega cementa: od 0 točk za 816 kg CO2/t klinkerja do 20 točk za 751 kg CO2/t klinkerja).

                  Ocenjevanje in preverjanje:

               vlagatelj predloži izjavo o skladnosti z obvezno zahtevo na podlagi tega merila in priloži izjavo o specifičnih emisijah CO2, izračunanih v skladu z ustrezno metodologijo, opredeljeno v zgornji preglednici.

               Za proizvode iz naprav, ki spadajo na področje uporabe Direktive 2003/87/ES, izračun specifičnih emisij na tono proizvoda temelji na ravni emisij in ravneh dejavnosti v skladu z načrtom metodologije spremljanja, pripravljenim v skladu s členom 6 Delegirane uredbe (EU) 2019/331 o pravilih za brezplačno dodelitev.

               Za proizvode iz naprav, ki ne spadajo na področje uporabe Direktive 2003/87/ES, se rezultati navedejo v skladu z ustrezno metodologijo izračuna, opredeljeno v Uredbi (EU) št. 601/2012.

               V vseh primerih se vrednost specifičnih emisij CO2 oceni na ravni proizvodov z znakom EU za okolje, zajetih z licenco za uporabo znaka EU za okolje. Kadar se z napravami proizvaja več vrst proizvodov, podatki temeljijo na proizvodnih linijah in procesih, ki se dejansko uporabljajo za proizvodnjo proizvoda, za katerega se podeli licenca, kolikor je to izvedljivo. V primeru emisij iz procesov, ki se uporabljajo za več proizvodov v isti napravi, se emisije dodelijo na podlagi mase.

               Kadar se uporablja alternativni cement, vlagatelj predloži kopijo analize ogljičnega odtisa, ki je v skladu s standardom ISO 14067 in jo je preverila akreditirana tretja oseba. Analiza odtisa mora zajemati proizvodnjo vseh glavnih uporabljenih surovin in vse kemične aktivatorje za faze življenjskega kroga A1–A3. Če specifičnih podatkov dobaviteljev materialov ni, bi bilo treba uporabiti generične faktorje emisij iz podatkovne zbirke popisov življenjskega kroga.

               Kadar se več kot eno hidravlično vezivo ali alternativni cement uporablja v trdih oblogah (npr. dvoslojne teraco keramične ploščice), mora vlagatelj izračunati točke, ki bi se uporabljale za vsako hidravlično vezivo ali alternativni cement, kot če bi bil edini uporabljen, nato pa izračunati tehtano povprečno skupno število točk, ki temelji na relativnem dodajanju vsakega hidravličnega veziva ali alternativnega cementa proizvodu.

            5.3   Emisije prahu, NOx in SOx v zrak

               To merilo se uporablja za hidravlična veziva, ne pa za alternativne cemente, če je njihova vsebnost klinkerja ≤ 30 % masnega deleža.

            Specifične emisije prahu, NOx in SOx iz cementne ali apnene peči v zrak ne presegajo ustreznih obveznih mejnih vrednosti, opredeljenih v preglednici v nadaljevanju:

                           Parameter

                           Obvezna mejna vrednost specifičnih emisij

                           Prag okoljske odličnosti

                           Preskusna metoda

                           Razpoložljive točke

                        Prah

                        ≤ 34,5 g/t klinkerja ali hidravličnega apna

                        ≤ 11,5 g/t klinkerja ali hidravličnega apna

                        EN 13284

                        največ 5

                        NOx (kot NO2)

                        ≤ 1472 g/t klinkerja ali hidravličnega apna

                        ≤ 920 g/t klinkerja ali hidravličnega apna

                        EN 14791

                        največ 5

                        SOx (kot SO2)

                        ≤ 460 g/t klinkerja ali hidravličnega apna

                        ≤ 115 g/t klinkerja ali hidravličnega apna

                        EN 14792

                        največ 5

                  Poleg tega se največ 15 točk lahko podeli glede na to, za koliko se dejanske specifične emisije (izražene kot g/t klinkerja ali g/t hidravličnega apna) prahu, NOx in SOx zmanjšajo in približajo ustreznim pragom okoljske odličnosti iz zgornje preglednice (npr. 0 točk za 34,5 g/t emisije prahu klinkerja, 5 točk za 11,5 g/t emisije prahu klinkerja).

                  Ocenjevanje in preverjanje:

               vlagatelj predloži izjavo o skladnosti z obveznimi zahtevami na podlagi tega merila in priloži podatke za obrat za emisije iz cementne ali apnene peči, v mg/Nm3 ki so izraženi kot letna povprečna vrednost, izračunana na podlagi dnevnih povprečnih vrednosti. Podatki za obrat se pridobijo s stalnim spremljanjem v skladu z ustreznimi standardi EN ali ISO.

               Za pretvorbo rezultatov spremljanja izpušnih plinov iz mg/Nm3 (pri 10 % vsebnosti O2) v g/t klinkerja jih je treba pomnožiti s prostornino toka specifičnega plina peči (Nm3/t klinkerja). Prostornine toka specifičnega plina za cementne peči običajno znašajo 1 700–2 500 Nm3/t klinkerja. Proizvajalec cementa mora pri izračunih emisij prahu, NOx in SOx jasno navesti specifični pretok zraka. 1 Nm3 ustreza 1 m3 suhega plina pri standardnih pogojih, tj. 273 K in 101,3 kPa.

               Za pretvorbo rezultatov spremljanja izpušnih plinov iz mg/Nm3 (pri 11 % vsebnosti O2) v g/t apna jih je treba pomnožiti s prostornino toka specifičnega plina peči (Nm3/t apna). Prostornine toka specifičnega plina za apnene peči običajno znašajo 3 000–5 000 Nm3/t apna, odvisno od uporabljene vrste peči. Proizvajalec apna mora pri izračunih emisij prahu, NOx in SOx jasno navesti specifični pretok zraka. 1 Nm3 ustreza 1 m3 suhega plina pri standardnih pogojih, tj. 273 K in 101,3 kPa.

               Za obdobja neprekinjene proizvodnje bi morali biti podatki reprezentativni za 12-mesečno obdobje pred datumom podelitve licence za uporabo znaka EU za okolje. Za krajša obdobja proizvodnje se navedejo dejanska obdobja proizvodnje, podatki za obrat pa bi morali predstavljati najmanj 80 % obdobja proizvodnje.

               Če specifičnih podatkov za proizvodno linijo ali proizvod ni mogoče predložiti, se vlagatelj sklicuje na podatke za celoten obrat.

            Kadar se več kot eno hidravlično vezivo ali alternativni cement uporablja v proizvodnji trdih oblog z znakom EU za okolje (npr. dvoslojne teraco keramične ploščice), mora vlagatelj izračunati točke, ki bi se uporabljale za vsako hidravlično vezivo, kot če bi bil edini uporabljen, nato pa izračunati tehtano povprečno skupno število točk, ki temelji na relativni uporabi vsakega hidravličnega veziva v proizvodni liniji trdih oblog z znakom EU za okolje.
            5.4   Predelava in odgovorno pridobivanje surovin

            Vlagatelj oceni in dokumentira regionalno razpoložljivost neobdelanega materiala, recikliranega materiala iz odpadkov, nastalih pri različnih proizvodnih procesih, in sekundarnega materiala iz stranskih proizvodov, pridobljenih pri različnih proizvodnih procesih. Navedejo se približne prevozne razdalje do dokumentiranih virov materialov.
            Vlagatelj ima vzpostavljene postopke za vse morebitne šarže vrnjenega ali zavrnjenega betona, po katerih se ves vrnjeni/zavrnjeni material:

                        —

                        reciklira in vključi neposredno v nove šarže betona, ki se ulijejo, preden se vrnjeni/zavrnjeni beton strdi, ali

                        —

                        reciklira kot agregat in vključi v nove šarže po tem, ko se vrnjeni/zavrnjeni beton strdi, ali

                        —

                        reciklira zunaj kraja samega pred strjevanjem ali po njem v skladu s pogodbenim sporazumom s tretjo osebo.

                  Skupno največ 25 točk se lahko podeli v zvezi z viri surovin, kot sledi:

                           Proizvodi na osnovi cementa

                           Proizvodi na osnovi apna ali alternativnega cementa

                        Vsebnost recikliranih/sekundarnih materialov, do 30 %

                        največ 20 točk

                        največ 25 točk

                        Odgovorno pridobljen neobdelan agregat do 100 %

                        največ 5 točk

                        največ 5 točk

                        Odgovorno pridobljen cement

                        5 točk

                        n. r.

                  Ocenjevanje in preverjanje:

               vlagatelj predloži izjavo o skladnosti z obveznimi zahtevami na podlagi tega merila ter priloži dokumentacijo o prevoznih razdaljah potencialnih virov neobdelanih, recikliranih in sekundarnih materialov. Drugače je mogoče skladnost z obveznimi vidiki tega merila dokazati s srebrnim, zlatim ali platinastim certifikatom, ki ga CSC podeli proizvajalcu betona v skladu z različico 2.0 tehničnega priročnika CSC.

               Reciklirani ali sekundarni materiali se pri vsebnosti recikliranih/sekundarnih materialov upoštevajo le, če se pridobijo iz virov, ki so v primerjavi z viri glavnih uporabljenih neobdelanih materialov (npr. grobih in finih agregatov ter dodatnih cementnih materialov) ≤ 2,5-krat bolj oddaljeni od proizvodnega obrata za montažne betonske proizvode. Prah in zavrnjeni montažni betonski proizvodi, ki se vključijo v nov proizvod, se ne upoštevajo pri vsebnosti recikliranih materialov, če se vrnejo v isti proces, pri katerem so nastali.

               Odgovorno pridobljene materiale je kot take certificiral CSC ali enakovredna certifikacijska shema tretje osebe.

               Predloži se mesečna bilanca recikliranih/sekundarnih materialov in odgovorno pridobljenih materialov, pripravljena na podlagi 12-mesečnega obdobja proizvodnje pred datumom podelitve licence za uporabo znaka EU za okolje. Vlagatelj se zaveže, da bo posodabljal tako evidenco v obdobju veljavnosti licence za uporabo znaka EU za okolje. V bilanci so navedene količine vhodnih recikliranih/sekundarnih materialov in odgovorno pridobljenih materialov (dokazane z dobavnicami in računi) ter izhodnih recikliranih/sekundarnih materialov in odgovorno pridobljenih materialov v vseh prodanih ali za prodajo pripravljenih montažnih betonskih proizvodih, na katere se nanašajo navedbe o vsebnosti recikliranih/sekundarnih materialov ali odgovorno pridobljenih materialov (podprte s količinami proizvodov in navedbami o odstotnih deležih).

               Ker se montažni betonski proizvodi proizvajajo v šaržah, navedbe o vsebnosti recikliranih/sekundarnih materialov in uporabi odgovorno pridobljenega hidravličnega veziva, alternativnega cementa ali agregatov temeljijo na sestavah mešanic, uporabljenih na ravni šarž. Dodelitev recikliranih/sekundarnih/odgovorno pridobljenih materialov ni dovoljena.

               Kadar so podatki o proizvodnji na voljo samo v m3, vendar jih je treba sporočiti v kg, ali obratno, bi bilo treba vrednost pretvoriti z uporabo fiksnega faktorja nasipne gostote za zadevni material.

            5.5   Poraba energije

            Vlagatelj ima vzpostavljen program za sistematično spremljanje, evidentiranje in zmanjšanje porabe energije in specifičnih emisij CO2 v obratu za montažne betonske proizvode na optimalne ravni. Poroča o porabi energije glede na vir energije (npr. porabi električne energije in dizla) in namen (npr. uporaba stavb na kraju samem, razsvetljava, delovanje rezalne opreme, črpalk in vozil). Poroča o porabi energije za obrat v absolutnem smislu (v kWh ali MJ) in za specifično proizvodnjo (v kWh ali MJ na m3, m2 ali tono prodanega/proizvedenega materiala in materiala, pripravljenega za prodajo) za zadevno koledarsko leto.
            V načrtu za zmanjšanje specifične porabe energije in emisij CO2 so opisani ukrepi, ki so že bili sprejeti ali katerih sprejetje se načrtuje (npr. učinkovitejša uporaba obstoječe opreme, naložbe v učinkovitejšo opremo, izboljšana prevoz in logistika itd.).
            Poleg tega se lahko skupno 20 točk podeli, kot sledi:

                        —

                        največ 10 točk se podeli sorazmerno z deležem porabljene energije iz obnovljivih virov glede na celotno porabo energije (gorivo in električna energija) (od 0 točk, če delež energije iz obnovljivih virov znaša 0 %, do 10 točk, če je vsa energija iz obnovljivih virov),

                        —

                        največ 5 točk se podeli glede na način nakupa morebitne električne energije iz obnovljivih virov, in sicer: v skladu z zasebnimi pogodbami o energetskih storitvah na podlagi obnovljivih virov na kraju samem ali v njegovi bližini (5 točk); v skladu s podjetniškimi pogodbami o nakupu električne energije iz obnovljivih virov na kraju samem ali v njegovi bližini (5 točk); v skladu z dolgoročnimi podjetniškimi pogodbami o nakupu električne energije iz obnovljivih virov s priključitvijo na omrežje ali iz oddaljenega omrežja (27) (4 točke); na podlagi certifikatov za zeleno električno energijo (28) (3 točke); z nakupom potrdil o izvoru energije iz obnovljivih virov za celotno oskrbo z električno energijo ali zeleno tarifo komunalnega ponudnika (29) (2 točki),

                        —

                        če je bila za proizvod izvedena analiza ogljičnega odtisa v skladu s standardom ISO 14067, se podelijo 3 točke, če so bili uporabljeni elementi metode okoljskega odtisa izdelka (30), povezani z emisijami toplogrednih plinov, pa 5 točk.

                  Ocenjevanje in preverjanje:

               vlagatelj predloži energijsko evidenco za obrat za montažne betonske proizvode za najmanj 12 mesecev pred datumom podelitve licence za uporabo znaka EU za okolje in se zaveže, da jo bo vodil v obdobju veljavnosti licence. V energijski evidenci se razlikuje med različnimi vrstami porabljenega goriva, pri čemer so poudarjena goriva iz obnovljivih virov ali vsebnost obnovljivih virov v mešanih gorivih. Na podlagi načrta za zmanjšanje specifične porabe energije in specifičnih emisij CO2 je treba vsaj opredeliti izhodiščno stanje porabe energije v obratu za montažne betonske proizvode ob pripravi načrta, opredeliti in jasno količinsko opredeliti različne vire porabe energije v obratu, opredeliti in utemeljiti ukrepe za zmanjšanje specifične porabe energije ter letno poročati o rezultatih.

               Vlagatelj predloži podrobnosti o veljavni pogodbi o nakupu električne energije in poudari delež električne energije iz obnovljivih virov v kupljeni električni energiji. Po potrebi se v izjavi ponudnika električne energije pojasni (i) delež električne energije iz obnovljivih virov v dobavljeni električni energiji, (ii) narava veljavne pogodbe o nakupu (tj. zasebna pogodba o energetskih storitvah, podjetniška pogodba o nakupu električne energije, neodvisni certifikat zelene energije ali zelena tarifa) in (iii) ali je kupljena električna energija pridobljena iz obnovljivih virov na kraju samem ali v njegovi bližini.

               Kadar vlagatelj kupi potrdila o izvoru, da bi povečal delež obnovljivih virov, predloži ustrezno dokumentacijo za zagotovitev, da je bilo potrdilo o izvoru kupljeno v skladu z načeli in pravili delovanja evropskega sistema energijskih certifikatov.

               Vlagatelj za pridobitev točk za izvedbo analize ogljičnega odtisa predloži kopijo analize, ki je v skladu s standardom ISO 14067 ali metodo okoljskega odtisa izdelka in ki jo je preverila akreditirana tretja oseba. Analiza ogljičnega odtisa mora zajemati vse proizvodne procese, ki so neposredno povezani s proizvodnjo hidravličnih veziv ali alternativnih cementov, prevozom surovin do obrata za montažne betonske proizvode na kraju samem in zunaj njega, proizvodnjo montažnih betonskih proizvodov, emisijami, povezanimi z upravnimi postopki (npr. delovanje stavb na kraju samem), in prevozom prodanih proizvodov do vrat obrata za montažne betonske proizvode ali lokalnega prometnega vozlišča (npr. železniške postaje ali pristanišča).

            5.6   Okoljsko inovativne zasnove proizvodov (neobvezno)

            Montažnim betonskim proizvodom ali proizvodom iz stisnjene zemlje, ki prinašajo neposredne ali posredne okoljske koristi prek ene ali več spodaj opisanih konstrukcijskih značilnosti, se dodelijo točke v skladu z njihovimi značilnostmi zasnove.
            Skupno število točk, dodeljenih po tem merilu, ne sme presegati 15 točk (za proizvode na osnovi apna) ali 10 točk (za vse druge montažne betonske proizvode ali proizvode iz stisnjene zemlje).
            Skupno se lahko podeli 10 oziroma 15 točk, kot sledi:

                        —

                        največ 10 točk se podeli glede na to, za koliko stopnja infiltracije montažne ali predhodne betonske talne ploščice, talne plošče ali tlakovca presega minimalno stopnjo infiltracije, ki znaša 400 mm/h, in koliko se približa pragu okoljske odličnosti, ki znaša ≥ 2 000 mm/h (od 0 točk za 400 mm/h do 10 točk za 2 000 mm/h),

                        —

                        Dodeli se do 10 točk sorazmerno s tem, koliko blok, plošča ali panel preseže najmanjši prazni prostor, ki znaša 20 %, in se približa pragu okoljske odličnosti ≥ 80 % praznega prostora (od 0 točk za 20 % praznega prostora, do 10 točk za prazen prostor ≥ 80 %),

                        —

                        Dodeli se do 15 točk sorazmerno s tem, koliko je blok, plošča ali panel pod največjim zgornjim pragom toplotne prevodnosti, ki znaša 0,45 W/m.K, in se približa pragu okoljske odličnosti ≤ 0,15 W/m.K (od 0 točk za ≥ 0,45 W/m.K, do 15 točk za ≤ 0,15 W/m.K),

                        —

                        največ 15 točk se podeli glede na to, za koliko je vsebnost hidravličnega veziva ali alternativnega cementa pod zgornjo mejo, ki znaša 10 % (izražena kot odstotni delež skupne teže proizvoda), in koliko se približa pragu okoljske odličnosti, ki znaša ≤ 5 % (od 0 točk za vsebnost ≥ 10 % do 15 točk vsebnost ≤ 5 %),

                        —

                        10 točk se podeli tlakovnim enotam, namenjenim prepustnemu tlakovanju, katerih osrednji del je votel in zasnovan tako, da se zapolni z vrhnjo plastjo zemlje/peskom/prodom in zaseje s travo (imenovanim tudi travne plošče).

                  Ocenjevanje in preverjanje:

               vlagatelj predloži izjavo o tem, ali je to merilo relevantno za proizvode, na katere se nanaša vloga za podelitev znaka EU za okolje.

               Vlagatelj za pridobitev točk zaradi stopenj infiltracije montažnih ali predhodnih betonskih talnih ploščic, talnih plošč ali tlakovcev predloži poročila o preskusih v skladu s standardom BS 7533-13, BS DD 229:1996 ali podobnimi standardi.

            Kadar se merilo učinkovite rabe materiala za blok, ploščo ali panel ustrezno, vlagatelj predloži izjavo o odstotku praznega prostora oblike proizvoda, pri čemer navede mere oblike proizvoda dovolj natančno, da se lahko izračunata skupna in prazna prostornina.

               Vlagatelj za pridobitev točk v zvezi s proizvodi z visoko stopnjo izolacije in nizko toplotno prevodnostjo predloži poročila o preskusih v skladu s standardom EN 12667 ali podobnimi standardi.

               Vlagatelj za pridobitev točk zaradi majhne vsebnosti hidravličnega veziva ali alternativnega cementa navede vsebnost specifičnega veziva ali vsaj največjo uporabljeno vsebnost veziva.

               Kadar je relevantno merilo v zvezi z odprtimi travnimi ploščami, vlagatelj predloži tehnične risbe konkretnih struktur, slike dejanskih struktur z zelenimi površinami in podrobna navodila za polaganje, ki vsebujejo napotke o polnjenju proizvodov in zasaditvi.

               (*)  Merila, ki se uporabljajo za podelitev znaka EU za okolje vmesnim blokom rezanega kamna iz kamnolomov za pridobivanje naravnega kamna.

               (**)  Merila, ki se uporabljajo za podelitev znaka EU za okolje vmesnim hidravličnim vezivom ali proizvodom iz alternativnega cementa.

               (1)  Direktiva 2014/52/EU Evropskega parlamenta in Sveta z dne 16. aprila 2014 o spremembi Direktive 2011/92/EU o presoji vplivov nekaterih javnih in zasebnih projektov na okolje (UL L 124, 25.4.2014, str. 1).

               (2)  Uredba (EU) št. 1143/2014 Evropskega parlamenta in Sveta z dne 22. oktobra 2014 o preprečevanju in obvladovanju vnosa in širjenja invazivnih tujerodnih vrst (UL L 317, 4.11.2014, str. 35).

               (3)  Direktiva Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL L 206, 22.7.1992, str. 7).

               (4)  Direktiva 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic (UL L 20, 26.1.2010, str. 7).

               (5)  Smernice za pridobivanje neenergetskih mineralnih surovin in Naturo 2000. Povzetek, ISBN: 978-92-79-99542-2.

               (6)  Konvencija o varstvu prosto živečega evropskega rastlinstva in živalstva ter njunih naravnih življenjskih prostorov, Svet Evrope, Serija evropskih pogodb št. 104.

               (7)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

               (8)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

               (9)  Uredba (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (UL L 88, 4.4.2011, str. 5).

               (10)  Uredba (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS), razveljavitvi Uredbe (ES) št. 761/2001 ter odločb Komisije 2001/681/ES in 2006/193/ES (UL L 342, 22.12.2009, str. 1).

               (11)  V skladu s členom 15(8) Direktive (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (UL L 328, 21.12.2018, str. 82).

               (12)  Na podlagi potrdil o izvoru z neodvisnim preverjanjem dodatnih zahtev, ki ga opravi tretja oseba, v skladu s členom 19 Direktive (EU) 2018/2001.

               (13)  Obnovljivi viri energije, razkriti v skladu s členom 19(8) Direktive (EU) 2018/2001 in točko 5 Priloge I k Direktivi (EU) 2019/944 Evropskega parlamenta in Sveta z dne 5. junija 2019 o skupnih pravilih notranjega trga električne energije in spremembi Direktive 2012/27/EU (UL L 158, 14.6.2019, str. 125).

               (14)  https://eplca.jrc.ec.europa.eu/permalink/PEF_method.pdf

               (15)  V skladu s členom 15(8) Direktive (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (UL L 328, 21.12.2018, str. 82).

               (16)  Na podlagi potrdil o izvoru z neodvisnim preverjanjem dodatnih zahtev, ki ga opravi tretja oseba, v skladu s členom 19 Direktive (EU) 2018/2001.

               (17)  Obnovljivi viri energije, razkriti v skladu s členom 19(8) Direktive (EU) 2018/2001 in točko 5 Priloge I k Direktivi (EU) 2019/944 Evropskega parlamenta in Sveta z dne 5. junija 2019 o skupnih pravilih notranjega trga električne energije in spremembi Direktive 2012/27/EU (UL L 158, 14.6.2019, str. 125).

               (18)  https://eplca.jrc.ec.europa.eu/permalink/PEF_method.pdf

               (19)  V skladu s členom 15(8) Direktive (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (UL L 328, 21.12.2018, str. 82).

               (20)  Na podlagi potrdil o izvoru z neodvisnim preverjanjem dodatnih zahtev, ki ga opravi tretja oseba, v skladu s členom 19 Direktive (EU) 2018/2001.

               (21)  Obnovljivi viri energije, razkriti v skladu s členom 19(8) Direktive (EU) 2018/2001 in točko 5 Priloge I k Direktivi (EU) 2019/944 Evropskega parlamenta in Sveta z dne 5. junija 2019 o skupnih pravilih notranjega trga električne energije in spremembi Direktive 2012/27/EU (UL L 158, 14.6.2019, str. 125).

               (22)  Šteje se, da so tri družine proizvodov keramičnih ploščic razvrščene po razredih I, II in III v standardu EN 14411.

               (*)  Mejna vrednost velja samo za gorivo, porabljeno za sušilnik za sušenje z razprševanjem, 1 kg posušenega praška vključuje vso preostalo vsebnost vlage, ki praviloma znaša 5–7 %.

               (**)  Podatki, izmerjeni v stabilnih pogojih delovanja, ki so reprezentativni za proizvod med proizvodno serijo.

               (***)  Podatki, izmerjeni v obdobju enega leta, vključno z izhodiščno porabo goriva med proizvodnimi serijami.

               (*)  Mejna vrednost velja samo za gorivo, porabljeno za sušilnik za sušenje z razprševanjem, 1 kg posušenega praška vključuje vso preostalo vsebnost vlage, ki praviloma znaša 5–7 %.

               (**)  Mejna vrednost velja samo za gorivo, porabljeno za sušilnik proizvodov in peč, ter ocenjene emisije iz procesov v peči.

               (***)  Na podlagi podatkov o porabi goriva, izmerjenih v stabilnih pogojih obratovanja, ki so reprezentativni za proizvod med proizvodno serijo in predpostavljenimi emisijami iz procesov v peči iz vsebnosti karbonatne surovine.

               (****)  Na podlagi podatkov o porabi goriva, izmerjenih v obdobju enega leta, vključno z izhodiščno porabo goriva med proizvodnimi serijami in predpostavljenimi emisijami iz proizvodnih procesov v peči iz vsebnosti karbonatne surovine.

               (23)  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, 25.10.2003, str. 32).

               (24)  Delegirana uredba Komisije (EU) 2019/331 z dne 19. decembra 2018 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 59, 27.2.2019, str. 8).

               (25)  Uredba Komisije (EU) št. 601/2012 z dne 21. junija 2012 o spremljanju emisij toplogrednih plinov in poročanju o njih v skladu z Direktivo 2003/87/ES Evropskega parlamenta in Sveta (UL L 181, 12.7.2012, str. 30).

               (*)  Samo za proizvode, ki kot surovino uporabljajo prašek, posušen z razprševanjem.

               (26)  Za odpadke, nastale v procesu, se štejejo blato / suhe trdne snovi, nastale pri mletju, pripravi proizvoda in pripravi glazure, zavrnjen/polomljen material iz postopkov oblikovanja, sušenja, žganja, popravljanja in končne površinske obdelave ter ostanki iz sistemov za zmanjšanje izpušnih plinov, kot so ločeni prah/pepel, ostanki iz čiščenja plinov in ostanki materialov z dna kaskadnega lovilnika.

               (27)  V skladu s členom 15(8) Direktive (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (prenovitev) (UL L 328, 21.12.2018, str. 82).

               (28)  Na podlagi potrdil o izvoru z neodvisnim preverjanjem dodatnih zahtev, ki ga opravi tretja oseba, v skladu s členom 19 Direktive (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (prenovitev) (UL L 328, 21.12.2018, str. 82).

               (29)  Obnovljivi viri energije, razkriti v skladu s členom 19(8) Direktive (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (prenovitev) (UL L 328, 21.12.2018, str. 82) in točko 5 Priloge I k Direktivi (EU) 2019/944 Evropskega parlamenta in Sveta z dne 5. junija 2019 o skupnih pravilih notranjega trga električne energije in spremembi Direktive 2012/27/EU (prenovitev) (UL L 158, 14.6.2019, str. 125).

               (30)  https://eplca.jrc.ec.europa.eu/permalink/PEF_method.pdf